title: Muinaisuiguurin kieli

text: Muinaisuiguurin kehityksen uskotaan alkaneen 500-luvun lopussa Orhonjoella nykyisen Mongolian alueella syntyneessä muinaisturkkilaisessa valtakunnassa. 700-luvun puolivälistä lähtien uiguurien valtakunnassa käytettiin turkkilaisiin piirtokirjoitusaakkosiin perustunutta kirjakieltä, jonka normit olivat yhteisiä kaikille itäisille turkkilaisille. 800-luvun puolivälissä osa uiguuriheimoista muutti Itä-Turkestaniin ja perusti Kotšon valtakunnan, jossa on laadittu suurin osa muinaisuiguurin kirjallisista muistomerkeistä. Valtakunnan hajottua 1200-luvun puolivälissä muinaisuiguuria käytettiin vielä pitkään kulttikielenä.


title: Muinaisuiguurin kieli

text: 700–1600-luvulta peräisin olevien muinaisuiguurilaisten tekstien kieli kuuluu turkkilaisten kielten uiguurilais-oguusilaiseen ryhmään. Ne on laadittu etupäässä uiguurilaisella kirjaimistolla. Sen lisäksi on käytetty manikealaista, syyrialaista (estrangelo), brahmilaista, tiibettiläistä sekä turkkilaista riimukirjoitusta. Muistomerkit koostuvat etupäässä käännetyistä buddhalaisista ja muiden uskontojen pyhistä kirjoituksista.


title: Muinaisuiguurin kieli

text: Toisen vuosituhannen alussa käytetty karahanid-uiguurin kirjakieli ja sen jatkajat sekä nykyinen uiguurin kieli eli uusuiguuri poikkeavat huomattavasti muinaisuiguurista. Ne kuuluvat turkkilaisten kielten karlukkilaiseen ryhmään.


title: Aasianlumivarpuset

text: Aasianlumivarpuset ("Pyrgilauda") on varpusten heimoon kuuluva varpuslintusuku. Aasianlumivarpusten sukuun kuuluu BirdLifen mukaan neljä lajia. Joissain lähteissä suvun lajeja on kirjattu kuuluvaksi lumivarpusten sukuun.


title: Uiguurilainen kirjaimisto

text: Uiguurilainen kirjaimisto on ensimmäisen vuosituhannen lopulla syntynyt muinaisuiguurin aakkosellinen kirjoitusjärjestelmä. Se pohjautuu sogdilaiseen kirjaimistoon, joka puolestaan perustuu yhteen syyrilais-aramealaisista kirjaimistoista. Kirjainten järjestys on ylhäältä alas ja rivien vasemmalta oikealle. Jokaisella 22 kirjaimesta on useita variantteja, jotka riippuvat sen asemasta sanan alussa, keskellä tai lopussa.


title: Uiguurilainen kirjaimisto

text: 1000–1100-luvuilla uiguurit alkoivat siirtyä arabialaiseen kirjaimistoon, joka myöhemmin syrjäytti uiguurilaiset aakkoset. Niitä käytettiin kuitenkin arabialaisen kirjaimiston rinnalla aina 1700-luvun alkuun saakka ja keltaisten uiguurien keskuudessa vielä 1800-luvulla.


title: Uiguurilainen kirjaimisto

text: 1200-luvulla mongolit loivat oman uiguurilaiseen kirjaimistoon perustuvan kirjoitusjärjestelmän, jota käytetään edelleen Sisä-Mongoliassa. Siihen perustunutta mantšujen kirjaimistoa käytettiin 1700-luvulle saakka.


title: Surutasku

text: Surutasku ("Oenanthe lugens") on sieppojen heimoon kuuluva varpuslintu.


title: Surutasku

text: Linnun pituus on noin 14,5 cm, siipien kärkiväli 26–27,5 cm ja paino 19–25 g. Surutasku muistuttaa suuresti nunnataskua, mutta sillä on erilainen siipikuvio ja enemmän valkoista yläperässä. Naaras on himmeämmän värinen kuin koiras.


title: Surutasku

text: Surutasku elää Pohjois-Afrikassa noin 590 000 neliökilometrin alalla ja Lähi-idässä. Osa populaatioista on muuttolintuja, osa paikkalintuja. Sitä ei ole tavattu Suomessa.


title: Surutasku

text: Surutasku asuu vuorten karuilla louhikkoisilla rinteillä ja kallioisilla ylängöillä aina 2 700 metrin korkeudelle asti.


title: Surutasku

text: Surutaskun pesä on syvällä kallion kolossa tai halkeamassa, kiven alla tai törmässä. Naaras munii 4–5 munaa. Molemmat emot huolehtivat poikasista, jotka jättävät pesän lentokyvyttöminä noin kahden viikon ikäisinä. Laji pesii usein kahdesti kesässä.


title: Surutasku

text: Surutasku syö pääasiassa hyönteisiä, toisinaan myös muita selkärangattomia ja kasvien osia.


title: Karahanid-uiguurin kieli

text: Karahanid-uiguurin kieli on yksi Keski-Aasian ja Kazakstanin alueella 1000–1200-luvulla käytetyn turkkilaisen kirjakielen nimityksistä. Muita nimityksiä ovat "itäturkkilainen, oguusilais-kiptšakkilainen, uiguurilais-kiptšakkilainen, karluk-horezmin, karluk-uiguurin, karahanid-kašgarin" sekä "muinaisturkkilainen kieli".


title: Karahanid-uiguurin kieli

text: Muinaisuiguurista poiketen karahanid-uiguuri kuuluu turkkilaisten kielten karlukkilaiseen ryhmään. Suurin osa sen muistomerkeistä on kirjoitettu uiguurilaisella kirjaimistolla. Sen ohella on käytetty arabialaista aakkostoa, Brahmi-kirjoitusta sekä turkkilaista riimukirjoitusta.


title: Runoelma

text: Runoelma on runomuotoinen eeppisen kirjallisuuden laji. Runoelma ei ole tyyliltään ja aihepiiriltään yhtä tarkkaan rajattu kuin eepos, joka on runoelman alalaji.


title: Runoelma

text: Runoelma oli merkittävässä asemassa antiikin aikana (esimerkiksi Homeroksen "Ilias"), keskiajalla ("Rolandin laulu") ja uuden ajan alussa (John Miltonin "Kadotettu paratiisi"). Runoelman paikan kertomakirjallisuuden valtamuotona vei suorasanainen kertominen, erityisesti romaani. 1900-luvun tunnetuimpia runoelmia on Harry Martinsonin "Aniara" (1956).


title: Kasaarin kieli

text: Kasaarin kieli on muinaisten kasaarien puhuma, nykyään kuollut kieli.


title: Kasaarin kieli

text: Kasaarista tunnetaan joukko paikannimiä sekä sukujen ja heimojen nimityksiä, jotka todistavat sen turkkilaiseksi kieleksi. Arabialaisten tieteilijöiden teoksissa sen lähimpinä sukukielinä mainitaan Volgan bolgaarien ja kumaanien kielet. Nykyisistä kielistä kasaarilla on todistettuja yhtäläisyyksiä tšuvassin kanssa. Eräät tutkijat näkevät sen jälkiä karaiimin ja kumykin kielissä sekä azerin pohjoismurteissa.


title: Etiopiansurutasku

text: Etiopiansurutasku ("Oenanthe lugubris") on Etiopiassa tavattava sieppojen heimoon kuuluva varpuslintu, joka luettiin aikaisemmin surutaskun alalajiksi.


title: Etiopiansurutasku

text: Linnun pituus on noin 14,5 cm. Etiopiansurutasku muistuttaa suuresti surutaskua.


title: Etiopiansurutasku

text: Etiopiansurutasku elää Etiopiassa. Se on paikkalintu.


title: Horezminturkin kieli

text: Horezminturkin kieli on Keski-Aasiassa käytetty keskiaikainen turkkilainen kirjakieli. Sitä kutsutaan myös "karluk-horezmin, itäturkkilaiseksi, keskiturkkilaiseksi, oguusilais-kiptšakkilaiseksi" sekä "Kultaisen ordan kieleksi".


title: Horezminturkin kieli

text: Horezminturkki muotoutui 1100-luvulta lähtien Horezmin ja Syrdarjan alajuoksun oguusilaisten ja kiptšakkilaisten heimojen keskuudessa. Se kuuluu turkkilaisten kielten kaakkoisryhmään, mutta eräät piirteet yhdistävät sen koillisryhmään kuuluvaan karahanid-uiguuriin. Keski-Aasian ja osin myös Volgan alueen yhtenäisen turkkilaisen kirjakielen historiassa horezminturkki muodostaa karahanid-uiguurin ja tšagatain kielen välisen kehitysvaiheen. Sille on ominaista kirjoittajasta riippuva oguusilaisten ja kiptšakkilaisten murreainesten vaihtelu.


title: Horezminturkin kieli

text: Kirjoittamiseen käytettiin yleensä arabialaista kirjaimistoa. Osa kirjallisista muistomerkeistä on laadittu uiguurilaisella kirjaimistolla, jota käytettiin Keski-Aasiassa aina 1500-luvulle saakka. Kirjallisuus käsittää runoutta ja uskonnollisia tekstejä (mm. Ahmed Jasawin "Hikmat"). Horezminturkin ohella kirjakielenä käytettiin myös persiaa, joka on vaikuttanut huomattavasti sen rakenteeseen.


title: Horezminturkin kieli

text: Horezminturkkia ei tule sekoittaa sitä edeltäneeseen iranilaiseen horezmin kieleen.


title: Pedrógãon pato

text: Pedrógãon pato sijaitsee Vidigueiran kunnassa, Alentejossa, Portugalissa. Pato on rakennettu Guadiana-jokeen, noin 27 km Alquevan padon alapuolelle.


title: Pedrógãon pato

text: Pato on tehty sähköntuotantoa ja keinokastelua varten. Padon vesivoimalaitoksessa on yksi turbiini, jonka teho on 10 MW. Voimalaitoksen keskimääräinen sähkönvuosituotanto on 45 GWh.


title: Pedrógãon pato

text: Pedrógãon padon vettä pumpataan takaisin Alquevan patoon kun sähkönkulutus on matalaa. Näin Alquevan padon vesivoimalaitoksen turbiinit saadaan hyödynnettyä parhaiten kulutushuippujen aikana.


title: Pedrógãon pato

text: Padon rakentamisprojekti alkoi vuonna 2002. Pato valmistui vuonna 2005.


title: Tšagatain kieli

text: Tšagatain kieli on Keski-Aasiassa 1400–1500-luvuilla käytetty turkkilainen kirjakieli. Sitä kutsutaan myös "keskiaasianturkiksi, Keski-Aasian keskiaikaiseksi turkkilaiseksi kirjakieleksi" sekä "muinaisuzbekiksi".


title: Tšagatain kieli

text: Kielen nimitys juontuu Tšingis-kaanin pojan Tšagatain jälkeläisten Keski-Aasiassa hallitsemasta kaanikunnasta, jonka Timur Lenk anasti itselleen vuonna 1370. Tšagatain kieli perustuu iranilaisvaikutteisiin karlukkilais-uiguurilaisiin murteisiin, joiden pohjalta kehittyivät myöhemmin uzbekin ja uiguurin kielet. Siihen ovat vaikuttaneet myös kiptšakkilaiset (nykyiset kazakin ja karakalpakin kielet) sekä itäoguusilaiset murteet (nykyinen turkmeeni), khorasaninturkki sekä uzbekin kielen kiptšakkilais- ja oguusilaismurteet.


title: Tšagatain kieli

text: Tšagataita käytettiin persian rinnalla Timur Lenkin valtakunnan kirjakielenä Keski-Aasiassa, Koillis-Iranissa, Luoteis-Afganistanissa, Itä-Turkestanissa ja Pohjois-Intiassa. Kirjoitus perustui arabialaiseen kirjaimistoon, joka soveltui huonosti turkkilaisten kielten äänteiden merkitsemiseen, mutta antoi samalla eri kielten ja murteiden puhujille mahdollisuuden lukea tekstit oman ääntämisensä mukaisesti. Arabialaisten aakkosten ohella käytettiin harvemmin uiguurilaista kirjaimistoa.


title: Tšagatain kieli

text: Kielellä on rikas kirjallisuus, joka käsittää mm. runoutta, historiallisia kertomuksia ja tieteellisiä teoksia. Merkittäviä kirjailijoita ovat runoilija ja suuri humanisti Ališer Navoji sekä Suurmogulien valtakunnan perustaja Babur.


title: Hotelli Firenzessä

text: Hotelli Firenzessä ("A Room with a View") on James Ivoryn ohjaama brittiläinen draamaelokuva vuodelta 1985. Monien muiden Ivoryn elokuvien tapaan sen käsikirjoitti Ruth Prawer Jhabvala (E. M. Forsterin romaanista) ja tuotti Ismail Merchant. He olivat tehneet elokuvia yhdessä jo 1960-luvun alusta lähtien, mutta ilman suurempaa menestystä. "Hotelli Firenzessä" muodostui käännekohdaksi: se oli niin yleisö- kuin arvostelumenestyskin. Elokuva oli myös sekä Helena Bonham Carterin että Julian Sandsin läpimurto.


title: Hotelli Firenzessä

text: British Film Instituten valitsemat asiantuntijat äänestivät "Hotellin Firenzessä" vuonna 1999 yhdeksi kaikkien aikojen sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Hotelli Firenzessä

text: Englannin Windy Cornerin kylästä kotoisin oleva neiti Lucy Honeychurch (Helena Bonham Carter) on lomalla Italiassa paljon vanhemman serkkunsa ja esiliinansa Charlotte Bartlettin (Maggie Smith) kanssa. Sekä Lucy että Charlotte ovat kummatkin käytökseltään ja ajatusmaailmaltaan hyvin sovinnaisia ja muodostavat selkeän vastakohdan vapaamielisemmille italialaisille. Eräässä pienessä vierasmajassa Lucy tapaa iäkkään herra Emersonin (Denholm Elliott) ja tämän komean pojan, Georgen (Julian Sands). Vaikka miehet ovat Lucyn ja Charlotten tapaan englantilaisia, he kuitenkin edustavat sovinnaisuuden sijaan vuosisadan vaihteen edistyksellistä ajattelutapaa ja pyrkivät jättämään taakseen viktoriaanisen Englannin pidättäytyneisyyttä ja varovaisuutta korostavan ajattelumallin. Ensin Emersonit vaikuttavat Lucysta ja Charlottesta oudoilta ja vierailta, mutta Lucyn alkaessa kypsyä kypsyä kohti aikuisuutta hän huomaa tuntevansa vetoa Emersoneihin, erityisesti Georgeen.


title: Hotelli Firenzessä

text: Kerran eräällä retkellä Lucy lähestyy Georgea ohrapellolla esittääkseen tälle kysymyksen, jolloin George yllättäen nappaa hänet syliinsä ja suutelee häntä intohimoisesti. Charlotte näkee kaiken ja puuttuu nopeasti asioiden kulkuun. Georgen hillitön intohimo järkyttää Lucya, mutta toisaalta se myös laukaisee salaisen kaipauksen ja rakkauden hänen omassa sydämessään.


title: Hotelli Firenzessä

text: Palattuaan Englantiin Lucy unohtaa koko välikohtauksen. Hän hyväksyy kireän mutta kunniallisen ja varakkaan Cecil-nimisen miehen (Daniel Day-Lewis) esittämän kosinnan, sillä hän uskoo, ettei näe Georgea enää koskaan. Lucy saa kuitenkin pian kuulla, että George ja tämän isä ovat muuttaneet Windy Corneriin hänen naapureikseen. Georgen ilmaantuminen sotkee Lucyn suunnitelmat ja pakottaa hänet tekemään valinnan Georgen ja Cecilin välillä.


title: Hotelli Firenzessä

text: Jonkin aikaa muuttonsa jälkeen Emersonit päättävät, etteivät he sovi paikallisten joukkoon, vaan alkavat suunnitella muuttoa jonnekin vapaamielisempään paikkaan. Lucy on jo ehtinyt purkaa kihlauksensa Cecilin kanssa ja tuntee voimakasta halua lähteä matkustelemaan. Hän tahtoo kipeästi päästä eroon veljensä Freddyn (Rupert Graves) kujeista, ystävällisistä mutta rasittavista naapureistaan ja myös omasta äidistään (Rosemary Leach). Lucy valmistautuu lähtemään Windy Cornerista omalle itsenäiselle seikkailulleen, mutta viime tipassa hän päättää kuitenkin karata Georgen kanssa Firenzeen.


title: Hotelli Firenzessä

text: Firenzessä:


title: Hotelli Firenzessä

text: Englannissa:


title: Hotelli Firenzessä

text: Muut näyttelijät:


title: Türki

text: Türki (1000-luvulta lähtien "türkčä" tai "türk tili", myöhemmin "türkī") on eräiden turkkilaisten kansojen historiallisista kirjakielistä käytetty nimitys. Niiden perustana on tšagatain kieli, johon sulautui paikallisten turkkilaisten kielten aineksia.


title: Türki

text: Türkillä on useita alueellisia variantteja:


title: Türki

text: Kirjakielet perustuivat arabialaiseen kirjaimistoon, joka soveltui huonosti turkkilaisten kielten äänteiden merkitsemiseen.


title: Erik Lindegren

text: Erik Lindegren (5. elokuuta 1910 Luulaja, Ruotsi – 31. toukokuuta 1968 Tukholma) oli ruotsalainen kirjailija ja kääntäjä. Hän oli Ruotsin akatemian jäsen 1962–1968. Hän oli "Bonnier Litterära Magasinin", "Stockholms-Tidningenin" ja "Dagens Nyheterin" kirjallisuuskriitikko. Vuosina 1948–1950 hän oli aikakauskirja "Prisman" päätoimittaja. Hänen isoisänsä oli säveltäjä Johan Lindegren.


title: Erik Lindegren

text: Lindegren on tehnyt oopperalibrettoja, muun muassa Karl-Birger Blomdahlin oopperaan "Aniara", joka perustuu Harry Martinson runoelmaan "Aniara". Hänet valittiin Ruotsin akatemiaan Dag Hammarskjöldin seuraajaksi tämän kuoleman jälkeen.


title: Kaunosinisiepot

text: Kaunosinisiepot ("Niltava") on sieppojen heimoon kuuluva lintusuku. Kaunosinisieppojen sukuun kuuluu BirdLifen mukaan kuusi lajia.


title: Shantou

text: Shantou (, pinyin: Shàntóu Shì) on prefektuuritason kaupunki Kiinan Guangdongin maakunnan itäosassa. Kaupungin keskusta sijaitsee linnuntietä noin 350 kilometriä maakunnan pääkaupunki Kantonista itään. Sen pinta-ala on 2 248 neliökilometriä ja vuonna 2010 siellä oli 5 389 328 asukasta. Shantou ja sen ympäröivät kaupungit, Jieyang ja Chaozhou, muodostavat niin sanotun Chaoshan-alueen, jonka pinta-ala on 10 404 km² ja jonka asukasluku vuoden 2006 lopulla oli 13 139 800 asukasta.


title: Shantou

text: Prefektuuri rajoittuu pohjoisessa lännessä Jieyangin ja pohjoisessa Chaozhoun prefektuuritason kaupunkeihin. Kaakossa naapurina on Etelä-Kiinan meri.


title: Shantou

text: Shantou oli Song-dynastian aikaan kalastuskylä, joka oli osa Tuojiang-kaupunkia. Vuonna 1563 Shantou oli osa Chenghaita.


title: Shantou

text: Shantousta tuli kaupunki vuonna 1919, ja kahden vuoden jälkeen vuonna 1921 se irtautui Chenghaista. Vuonna 1922 Shantouhun iski trooppinen hirmumyrsky, joka tappoi 50 000 kaupungin 65 000 asukkaasta.


title: Shantou

text:
Shantou hallitsi Chaozhouta ja Jieyangia vuodesta 1983 vuoteen 1989.
Piirikuntatasolla prefektuuri jakautuu 7 osaan. Osat ovat (numerointi kuten oheisessa kuvassa)


title: Shantou

text: Shantoun ystävyyskaupungit:


title: Amityville Horror (kirja)

text: Amityville Horror – Tositarina () on Jay Ansonin kirja vuodelta 1977. Kirjasta on tehty elokuvasarja, jonka elokuvat ovat ilmestyneet vuosina 1979–2005 ensimmäisen ollessa Luojan tähden, paetkaa!. Kirjan väitetään perustuneen paranormaaleihin tositapahtumiin, mutta sen todenmukaisuudesta on kiistelty.


title: Amityville Horror (kirja)

text: Joulukuussa 1975 George ja Kathreen Lutz sekä heidän lapsensa muuttivat Ocean Avenue 112:een, joka oli suuri hollantilaisella tyylillä sisustettu talo Amityvillessä, esikaupunkiseudulla Long Islandin eteläisellä rannikolla. Kolmetoista kuukautta aiemmin Ronald Defeo Jr. oli ampunut ja tappanut kuusi perheenjäsentään samassa talossa. Lutzit muuttivat talosta pois jo 28 päivän jälkeen, sillä väitetyt paranormaalit ilmiöt terrorisoivat heidän eloaan.


title: Amityville Horror (kirja)

text: Lutzin perhe muutti Ocean Avenue 112:een 23. joulukuuta. Talossa oli vielä paljon DeFeon perheen huonekaluja, ja ne kuuluivat hintaan, joka oli 80 000 dollaria. George Lutzin ystävä tiesi talon historiasta ja vaati, että se siunataan. George tiesi katolisen papin, joka suostui siunaamaan talon. Kun pappi purskotti ensimmäisen pyhän veden ja alkoi rukoilla, hän kuuli miehen äänen, joka sanoi "lähde pois". Lähtiessään pappi ei maininnut asiasta Georgelle eikä Kathylle. Seuraavana päivänä pappi soitti Georgelle ja kertoi mysteerisestä äänestä. Huone oli toisen kerroksen huone, josta Kathy suunnitteli ompeluhuonetta. Se oli aiemmin ollut Marc ja John Matthew DeFeon makuuhuone. Papin seuraavan vierailun jälkeen tämä sai korkean kuumeen ja rakkuloita käsiinsä. Rakkulat muistuttivat stigmoja.


title: Amityville Horror (kirja)

text: Aluksi George ja Kathreen eivät huomanneet talossa mitään erikoista. Kun he kertoivat talosta myöhemmin, he sanoivat, että jokainen perheenjäsen ikään kuin eli eri talossa. Perhe koki erilaisia kokemuksia, esimerkiksi George nousi kello 3.15 tarkastaakseen venehuoneen. Myöhemmin hän sai kuulla, että se oli DeFeon murhien arvioitu aika. George myös näki Kathyn muuttuvan hetkellisesti 90-vuotiaaksi naiseksi, jolla oli vitivalkoinen, sotkuinen tukka ja kasvot vain massa ryppyjä.


title: Prince George Cougars

text: Prince George Cougars on Western Hockey Leaguessa pelaava junioriseura. Seuran kotikaupunki on Prince George Brittiläisessä Kolumbiassa ja se pelaa kotiottelunsa CN Centre -areenalla. Cougars perustettiin vuonna 1971 ja se käytti silloin nimeä Victoria Cougars, mutta muutti nimensä Prince Georgeksi vuonna 1994.


title: Olaf Zinke

text: Olaf Zinke (s. 9. lokakuuta 1966 Bad Muskau) on aiemmin Itä-Saksaa ja sittemmin Saksaa edustanut pikaluistelija. Zinke kilpaili 1 000 ja 1 500 metrin matkoilla. Hän nousi pikaluistelun parhaimpien joukkoon voittamalla sekä 1 000 metrin että 1 500 metrin matkat vuoden 1990 pikaluistelun maailmancupin kilpailussa Helsingissä. Vuoden 1992 talviolympialaisissa Albertvillessä hän voitti kultaa 1 000 metrin matkalla ajalla 1.14,85; korealainen Kim Yoon-man hävisi hänelle vain yhden sadasosasekunnin erolla, ja kahteen seuraavaankin oli eroa vain seitsemän ja kahdeksan sadasosasekuntia. Zinke sijoittui 1 500 metrillä kuudenneksi ajalla 1.56,74.


title: Olaf Zinke

text: Zinke oli automekaanikko, joka sai Berliinin kaupungilta työpaikan voidakseen harjoitella. Nuorempana hän piti jalkapallosta, mutta Itä-Saksan viranomaiset määräsivät hänet vaihtamaan 14-vuotiaana pikaluisteluun.


title: Palestrina (kaupunki)

text: Palestrina on vanha, ennen roomalaisaikaa perustettu kaupunki Italian Laziossa 35 kilometriä Roomasta itään. Kaupungissa on runsaat 20 000 asukasta.


title: Palestrina (kaupunki)

text: Antiikin aikana kaupunkia kutsuttiin "Praenesteksi". Praenestessa oli Sullan uudelleenrakentama Fortuna Primigenian temppeli, jonka oraakkeli oli Rooman keisareiden suosiossa.


title: Palestrina (kaupunki)

text: Benedictus Nursialainen perusti 400-luvulla luostarin Aniojoen erakkoluostarin. Palestrinan kaupunki on rakennettu Sullan pystyttämän temppelin raunioille vuoren rinteeseen. 1200-luvulla Palestrinaa hallitsi Colonnan suku, joka nousi kapinaan paavinvaltaa vastaan 1297. Paavi Bonifatius VIII kukisti kapinan ja tuhosi kaupungin, joka rakennettiin uudelleen, kunnes tuhottiin jälleen paavi Eugenius IV:n käskystä 1437.


title: Palestrina (kaupunki)

text: Kuuluisa Niilin mosaiikki on löytynyt 1500-luvun alussa Praenestestä. Yläosa kuvaa Etiopiaa, alimpana on Niilin delta. Mosaiikki kuvaa Ptoleimaios II:n triumfipitoja Syyrian sodan johdosta 289-279 eaa. Oletetaan, että alkuperäinen kuva olisi ollut Aleksandriassa. Työssä on 2 miljoonaa palaa ja se on ajoitettu vuosiin 120-110 eea.


title: Palestrina (kaupunki)

text: Kirkkomusiikin säveltäjä Giovanni Pierluigi da Palestrina oli syntyisin Palestrinasta, kuten myös kreikkalaisroomalainen kirjailija Aelianus.


title: Sehr Schnell (albumi)

text: Sehr Schnell on samannimisen suomalaisen punkyhtyeen kokoelmalevy, joka julkaistiin 4. maaliskuuta 2009. Kokoelma sisältää yhtyeen koko levytetyn tuotannon, eli kolme singleä sekä neljä kappaletta "Pohjalla"-albumilta. Mukana on myös S.S. spinoff Mik Monton single "Häiriöitä / Koulussa" sekä ennenjulkaisematon Sehr Schnellin keikka Koiton salissa syksyltä 1978.CD bonus:


title: Sehr Schnell (albumi)

text: CD bonukset, live (ennenjulkaisematon):


title: Tähtienvälinen arkki

text: Tähtienvälinen arkki on tieteiskirjailijoiden ja tutkijoiden kuvittelema melko hidas tähtienvälinen alus, jossa matka kestää useiden sukupolvien ajan. Näitä aluksia voisi ehkä olla kahta tyyppiä. Nukkuja-aluksissa matkustajat säilötään pitkän matkan ajaksi nukuttamalla, syväjäädyttämällä tai vastaavalla tekniikalla, jota ei nykyisin hallita. Toinen olisi sukupolvialus, jossa kymmenet, sadat, jopa tuhannet sukupolvet vaihtuisivat pitkän matkan aikana.


title: Ilja Gorohov

text: Ilja Gorohov (, s. 23. elokuuta 1977 Jaroslavl, Venäjän SFNT, Neuvostoliitto) on venäläinen jääkiekkoilija. Hän pelaa KHL-joukkue OHK Dinamo Moskovassa.


title: Ilja Gorohov

text: Gorohov on edustanut kasvattajaseuraansa Lokomotiv Jaroslavlia lähes koko uransa ajan. Venäjän pääsarjassa hän on pelannut vuodesta 1994 lähtien. Vain muutamilla kausilla hän on pelannut muissa venäläisissä jääkiekkoseuroissa.


title: Bonniers Litterära Magasin

text: Bonniers Litterära Magasin eli BLM oli Bonnierin kustantamon vuosina 1932–2004 julkaisema kirjallinen aikakauslehti. Se oli suuren osan 1900-lukua merkittävä uuden kirjallisuuden ja runouden kritiikkiä ja esittelyjä julkaiseva lehti. Lehti lakkautettiin 2004.


title: Hajer Barhoumi

text: Hajer Barhoumi (s. 14. marraskuuta 1983) on tunisialainen judoka, joka on kolminkertainen judon Afrikan-mestari. Hän voitti kultamitalin vuosina 2001, 2005 ja 2006. Barhoumi saavutti myös hopeamitalin vuoden 2001 maailmancupissa Varsovassa.


title: Ventelänselkä

text: Ventelänselkä (joskus myös: Ventelänjärvi, , "Oravalahti") on Viipurinlahden Suomenvedenpohjaan Juustilanselän kautta yhteydessä oleva selkä Viipurissa Leningradin alueella Venäjällä.


title: Ventelänselkä

text: Ventelänselkä kuuluu Suomen Neuvostoliitolle luovuttamaan alueeseen ja oli Suomeen kuuluessaan osa Viipurin maalaiskuntaa. Ventelänselkään rajoittuvia Viipurin maalaiskunnan kyliä ovat olleet Ventelä, Tikkala, Ylivesi ja Saarela, ja näiden alueilla Ventelänselän läheisyydessä ovat sijainneet Ventelän ja Tikkalan kartanot sekä jonkin verran myös huvila-asutusta.


title: Ventelänselkä

text: Aiemmin Ventelänselkä on ollut erillinen järvi, kun sekä Suomenvedenpohjan ja Juustilanselän että Juustilanselän ja Ventelänselän välillä on ollut koskipaikkoja ja pienet korkeuserot.


title: Ventelänselkä

text: Saimaan kanavaa rakennettaessa 1850-luvulla Juustilanjärvi lasku-uomineen tuli osaksi kanavaa, jolloin kosket Juustilanjärven alapuolella ruopattiin, ja Lavolan kohdalle Juustilanjärven lasku-uomaan tuli 0,6 metrin korkuinen sulku. Kanavan 1920-luvulla alkaneissa laajennustöissä Lavolan sulku korvattiin avokanavalla vuonna 1932, ja alin sulku siirtyi Juustilaan Juustilanjärven pohjoislaidalle, minkä jälkeen ainakin jo vuonna 1939 Juustilanselkä oli merenpinnan tasossa.


title: Ventelänselkä

text: Juustilan- ja Ventelänselkien välillä alkujaan ollut vajaan metrin korkeusero hävisi kun Ventelänselän lasku-uomaa Juustilanjärveen Tinkamonsaaren () kummankin puolen perattiin vuonna 1921, ja Ventelänselän pinta laski vajaan metrin. Lavolan sulun poiston 1932 vaikutuksista Ventelän- ja Juustilanselkien mahdollisiin korkeuseroihin ei ole tietoja.


title: Ventelänselkä

text: Ventelänselän, Tinkamonsaaren ja Ventelälänselän toisen saaren Oravasaaren (, "Oravasaari") rannat ovat paikoin jyrkkiä ja kallioisia, mikä luo alueen kapeille lahdille lähes vuonomaiset näkymät. Tätä luonnokaunista ympäristöä Oscar Parland on kuvannut romaanissaan "Den förtrollade vägen" (Lumottu tie).


title: Ventelänselkä

text: Ventelänselkään laskevia vesiä ovat sen itäkulmaan pohjoisesta laskeva, Suomen nykyiseltä alueelta alkunsa saava Kilpeenjoki () ja Ventelänselän eteläpäähän kaakosta laskeva Suokkaanjoki, johon päätyvät Kärstilänjärven () kautta Noskuanselän () suunnasta tulevan järvireitin ja Karjalankannaksen eteläosasta alkunsa saavan Perojoen () vedet.


title: Ventelänselkä

text: Näistä Noskuanselän, Kärstilänjärven, Ventelän- ja Juustilanselkien ja Suomenvedenpohjan kautta Viipurinlahteen laskeva järvireitti on osa Vuoksen vanhaa läntistä haaraa, joka muodosti vielä historiallisella ajalla käytössä olleen vesireitin Viipurin ja Käkisalmen linnojen välille. Maankohoamisen ja Räisälän Tiurin kosken kynnyksen kulumisen myötä yhä suurempi osa Vuoksen vesistä kuitenkin siirtyi laskemaan Vuoksen Käkisalmen haaraan ja Vuoksen Suomenvedenpohjan haara kuivui vähitellen. Lopullisesti tämä vesiyhteys katkesi vasta kun Kiviniemen kannas Sakkolassa vuonna 1857 puhkaistiin ja Vuoksi sai nykyinen päälasku-uomansa Taipaleenjoen kautta.


title: Ventelänselkä

text: Suomen nykyisessä vesistöaluejaossa Ventelänselkään laskevat vedet, joista vain Kilpeenjoen ylimmät latvahaarat ovat Suomen nykyisellä alueella, muodostavat oman vesistöalueensa erotuksena niin ikään Juustilanselkään laskevan Juustilanjoen vesistöalueesta. Vielä 1930-luvulla ja sitä aiemmin tehdyissä Suomen vesistöaluejaoissa kaikki Juustilanselkään laskevat vedet luettiin samaan vesistöön. Kun osana Saimaan kanavaa ollutta Juustilanjärven lasku-uomaa 1930-luvulla perattiin, laski Juustilanjärvi kuitenkin merenpinnan tasoon, ja nykyisessä, vuonna 1993 julkaistussa Suomen vesistöaluejaossa siihen laskevat vesistöt luetaan eri vesistöiksi.


title: Itumbiara

text: Itumbiara on kaupunki Goiásin osavaltiossa etelään-Brasiliassa. Kaupungin asukasluku on 95 265 (2008 arvio) ja pinta-ala 2 461,2 km². Pormestarina on José Gomes da Rocha.


title: Valtakunnansyyttäjänvirasto

text: Valtakunnansyyttäjänvirasto () on Suomen syyttäjälaitosta johtava oikeusministeriön alainen keskusvirasto. Virastoa johtavat valtakunnansyyttäjä ja apulaisvaltakunnansyyttäjä. Lisäksi virastossa työskentelee valtionsyyttäjiä. Kaikilla heillä on syyttäjän toimivalta koko maassa. Valtakunnansyyttäjänviraston alaisuudessa toimivat alueelliset syyttäjänvirastot.


title: Valtakunnansyyttäjänvirasto

text: Toimialan hallinnon lisäksi valtakunnansyyttäjänvirastossa käsitellään rikosasioita, joissa tehdään syyteharkinta ja käsitellään asiat tuomioistuimissa eri puolella Suomea. Tällaiset tapaukset ovat yhteiskunnallisesti merkittäviä. Valtionsyyttäjä on syyttäjänä asioissa, jotka hovioikeus käsittelee ensimmäisenä oikeusasteena, joita ovat korkeiden virkamiesten virkarikokset. Myös sananvapausrikoksissa syyteharkinta tehdään valtakunnansyyttäjänvirastossa.


title: Valtakunnansyyttäjänvirasto

text: Valtakunnansyyttäjänvirasto aloitti toimintansa 1. joulukuuta 1997. Aiemmin syyttäjälaitosta johti oikeuskansleri muiden tehtäviensä ohessa.


title: Jarmo Rautakoski

text: Jarmo Rautakoski (s. 8. elokuuta 1945 Huittinen) on pitkän syyttäjänuran tehnyt suomalainen juristi, joka jäi syksyllä 2009 eläkkeelle valtionsyyttäjän virasta. Hän toimii valtakunnansyyttäjänviraston syyteasiainosaston päällikkönä. Ennen valtionsyyttäjäksi siirtymistä Rautakoski toimi pitkään kaupunginviskaalina Helsingissä.


title: Jarmo Rautakoski

text: Rautakoski teki syyteharkinnan Alpo Rusin asiassa, jossa hän päätti jättää syytteen nostamatta maanpetoksesta.


title: Jarmo Rautakoski

text: Rautakoski oli tuomarinvalintalautakunnan syyttäjiä edustava jäsen.


title: Puunin kieli

text: Puunin kieli on seemiläisiin kieliin kuulunut kuollut kieli. Kieltä puhuivat puunilaiset Pohjois-Afrikassa Välimeren rannoilla ja saarilla.


title: Puunin kieli

text: Puunin kieli kehittyi foinikian kielestä Foinikian merentakaisissa siirtokunnissa, pääasiassa Karthagossa. Kieli tunnetaan muun muassa kaiverruksista. Plautuksen näytelmässä Poenulus on joitakin vuorosanoja puunin kielellä.


title: Puunin kieli

text: Vuonna 1565 esitettiin ensimmäisen kerran, että puunin kieli olisi vaikuttanut moderniin Maltan kieleen. Tämä teoria on nykyään pitkälti hylätty.


title: 667 Denise

text: 667 Denise on Asteroidivyöhykkeellä aurinkoa kiertävä asteroidi, jonka löysi August Kopff Heidelbergissä 23. heinäkuuta 1908. Sen eksentrisyys on 0,19 ja inklinaatio 25,4°. Kiertoaika on 5,67 vuotta ja läpimitta 81,28 kilometriä. Ennen nimeämistään asteroidi tunnettiin tunnuksella 1908 DN.


title: Prisma (lehti)

text: Prisma oli ruotsalainen kulttuurilehti, joka ilmestyi 1948–1950. Sen päätoimittaja oli Erik Lindegren ja kustantaja Norstedts.


title: Prisma (lehti)

text: Lehden ympärille kerääntyi merkittäviä henkilöitä edistämään "kulttuurisynteettistä ohjelmaa", jonka päätoimittaja Erik muotoili lehden linjaksi. Toimitusneuvostoon kuului sellaisia taiteilijoita kuin Erik Grate, Pierre Olofsson, Ragnar Sandberg, Egon Möller-Nielsen ja Endre Nemes; runoilijoita ja kirjailijoita, kuten päätoimittaja Lindegren, Hjalmar Gullberg, Stig Dagerman; filosofi Ingemar Hedenius, ohjaaja Alf Sjöberg ja arkkitehti Paul Hedqvist. Lehti oli maineikas mutta jäi lyhytikäiseksi. Lehteä on luonnehdittu radikaaliksi, ja se oli aikansa taiteiden välisen ideanvaihdon symboli. Lehden ohjelma oli "määrittää eri taiteenlajien tila tässä hetkessä".


title: Prisma (lehti)

text: Kirjallisuuden lisäksi se käsitteli laajasti muun muassa kuvataidetta, musiikkia ja tanssia. Olle Bonniér julkaisi 1947 lehdessä kuuluisan manifestinsa.


title: Lituya Bay

text: Lituya Bay on Alaskanlahden vuono Alaskan kaakkoisosassa. Vuono on 14,5 kilometriä pitkä ja enimmillään 3,2 kilometriä leveä. Sen löysi vuonna 1786 Jean-François de La Pérouse, joka antoi sille nimen Port des Français. Hänen miehistään 21 sai retkellä surmansa vuoroveden vuoksi.


title: Lituya Bay

text: Vuono tunnetaan parhaiten 1958 syntyneen megatsunamin ansiosta. Sen 530 metrin aallonkorkeus on suurin tunnettu. Aallon synnytti poukamaan romahtanut 30 miljoonan kuutiometrin kivimassa.


title: Haarapyrstöt

text: Haarapyrstöt ("Enicurus") on sieppojen heimoon kuuluva lintusuku. Haarapyrstöjen sukuun kuuluu BirdLifen mukaan seitsemän lajia.


title: Aleksei Kudašov

text: Aleksei Kudašov (, s. 21. heinäkuuta 1971 Elektrostal, Neuvostoliitto) on venäläinen jääkiekkoilija. Hän pelasi uransa aikana Neuvostoliiton, Venäjän, Saksan ja Suomen pääsarjoissa sekä kaksi kautta Pohjois-Amerikassa. NHL-pelejä hänelle kertyi 25. Hän voitti DEL-liigan, Venäjän superliigan ja KHL:n mestaruuden. Kudašov edusti Venäjää kolmissa maailmanmestaruuskilpailuissa ja yksissä olympialaisissa. Neuvostoliitolle hän oli voittamassa alle 18-vuotiaiden Euroopan-mestaruutta ja kahta alle 20-vuotiaiden MM-pronssia.


title: Aleksei Kudašov

text: Kudašovin mittava jääkiekkoura alkoi jo 15-vuotiaana Vysšaja Ligassa. Ensimmäisen täyden kauden 1988–1989 hän pelasi kasvattajaseurassaan Kristall Elektrostalissa. Toronto Maple Leafs varasi Kudašovin vuoden . Kudašov siirtyi Pohjois-Amerikkaan vuonna 1993, viiden Krylja Sovetovissa vietetyn kauden jälkeen. Pohjois-Amerikassa hän ei koskaan vakiinnuttanut pelipaikkaa NHL:ssä, vaan kolme vuotta siellä kului pääsiassa AHL:ssä. Kesken kauden 1995–1996 hän palasi takaisin Eurooppaan ja tällä kertaa Saksan DEL-liigaan.


title: Aleksei Kudašov

text: Kaudella 1997–1998 Kudašov kiekkoili SM-liigassa Turun palloseurassa, jossa hän oli voittamassa EHL mestaruutta. Seuraavalle kaudella hän palasi takaisin Venäjälle Ak Bars Kazaniin. Vuoden Kazanissa olon jälkeen Kudašov siirtyi Moskovan Dynamoon. Ensimmäinen kausi Dynamossa toi Venäjän superliigan mestaruuden. Kudašov kiekkoili Dynamossa yhteensä 5 kautta, kunnes kesken kauden vaihtoi seuraa Dynamon paikallisvastustajaan TsSKA Moskovaan. TsSKA:n jälkeen hän pelasi hetken vielä kolmannessa Moskovan alueen joukkueessa Himikissä, mutta ottelut eivät sujuneet ja seuranvaihto oli jälleen ajankohtainen. Himikistä kesken kauden Kudašov siirtyi HK Lokomotiv Jaroslavliin, jossa hän toimi kaudella 2008–2009 joukkueen kapteenina. Kaudeksi 2009–2010 hän siirtyi HK MVD:hen ja seuraavaksi kaudeksi OHK Dinamo Moskovaan, joka perustettiin vuonna 2010 yhdistämällä HK MVD ja HK Dinamo Moskova.


title: Aleksei Kudašov

text: Kudašovin uran viimeinen kausi oli 2011–2012, jolloin hän oli voittamassa Dinamo Moskovalle KHL:n mestaruutta, Gagarin Cupia. Kauden jälkeen hän ilmoitti lopettavansa uransa ja siirtyvänsä Atlantin apulaisvalmentajaksi.


title: Aleksei Kudašov

text: Kudašov on edustanut Venäjän maajoukkuetta kolmissa maailmanmestaruuskilpailuissa (1998, 1999 ja 2000), sekä Lillehammerin olympialaisissa vuonna 1994.


title: 253 Mathilde

text: 253 Mathilde on Marsin ja Jupiterin välisellä asteroidien päävyöhykkeellä sijaitseva pikkuplaneetta eli päävyöhykkeen asteroidi. Sen löysi Johann Palisa 12. marraskuuta 1885.


title: 253 Mathilde

text: NEAR Shoemaker kävi tutkimassa Mathildea lähietäisyydeltä kesäkuussa 1997 matkallaan Eros-asteroidille. Mathildesta saadut lukuisat kuvat osoittivat tummalla, hiilipitoisella C-tyypin asteroidilla olevan useita kraattereita, joista viisi on yli 20 kilometrin läpimittaisia. Kraattereista suurin on 30 km leveä ja 6 km syvä. Mathilden eksentrisyys on 0,267 ja inklinaatio 6,74°.


title: 253 Mathilde

text: Pikkuplaneetan koko on 66x48x46 km ja kiertoaika on 4,30 vuotta. Mathilde pyörähtää akselinsa ympäri hyvin hitaasti. Sen pinnalla vuorokauden pituus on jopa 417,7 tuntia. Pikkuplaneetan massan arvioidaan olevan n. 10 kg ja keskitiheyden n. 1,34 g/cm.


title: Anna Kivivuori

text: Anna Kivivuori on fiktiivinen henkilö Väinö Linnan Täällä Pohjantähden alla -romaanitrilogiassa. Hän on torppari Otto Kivivuoren uskonnollisuuteen taipuva vaimo ja Janne Kivivuoren, Oskari Kivivuoren sekä Elina Koskelan (o.s. Kivivuori) äiti. Anna pyrkii tuomitsemaan miehensä tuhlaavaisuutta, pahoja puheita ja muita paheita, mutta tekee sovinnon ennen Oton kuolemaa. Hänellä on myös pyrkimys saattaa tyttärensä Elina parempiin naimisiin ja pitää Akseli Koskelaa aluksi huonona vävynä, mutta leppyy tälle pian. Anna Kivivuori kuolee romaanitrilogian loppupuolella, Talvisodan aattona.


title: Uolevi Yllö

text: Uolevi Yllö on kuvitteellinen henkilöhahmo Väinö Linnan kirjoittamassa Täällä Pohjantähden alla -romaanitrilogiassa. Uolevi on herastuomari Artturi Yllön, kirkonkylän Yllön talon omistajan poika. Hän on suurtilallisen ja merkittävän kunnallispoliitikon poikana mukana muun muassa suojeluskunnan toiminnassa ja toimi myös vuoden 1917 maatalouslakkojen aikana rikkurina.


title: 45 Eugenia

text: 45 Eugenia on asteroidien päävyöhykkeellä sijaitseva suuri F-tyypin asteroidi, jonka löysi Hermann Mayer Salomon Goldschmidt 27. kesäkuuta 1857. Vuonna 1998 havaittiin sitä kiertävä pieni kuu, joka nimettiin Petit-Princeksi. Kuun läpimitta on 13 kilometriä, asteroidin 214 kilometriä. Petit-Princen kiertoaika Eugenian ympäri on viisi päivää.


title: 45 Eugenia

text: 2000-luvun puolella havaittiin, että Eugenialla on myös toinen, Petit-Princeä pienempi satelliitti S/2004 (45) 1.


title: 45 Eugenia

text: Napoleon III:n vaimon, Eugenia de Montijon, mukaan nimetyn asteroidin eksentrisyys on 0,081 ja inklinaatio 6,610°. Kiertoaika on 4,49 vuotta.


title: Hieroja-Priita

text: Hieroja-Priita on kuvitteellinen henkilöhahmo Väinö Linnan kirjoittamassa romaanitrilogiassa Täällä Pohjantähden alla. Hän on kylän hieroja ja parmuska (ruots. barnmorska) eli lapsenpäästäjä, joka asuu omassa mökissään. Hieroja-Priita on saanut itse aviottoman pojan, Susi-Kustaan Töyryn talon isännän kanssa. Hieroja-Priita on luonteeltaan suora ja hienostelematon, mutta rehellinen. Häneltä myös suvaitaan suoraa puhetta hänen erikoisasemansa vuoksi paremmin kuin muilta. Hieroja-Priita toimi kätilönä romaanitrilogian ensimmäisessä osassa Akseli Koskelan syntyessä. Hieroja-Priitan kuoltua hänen poikansa Kustaa perii tämän omistaman mökin tonttimaineen.


title: P16

text: p16 eli CDKN2A () on kasvunrajoitegeeneihin kuuluva geeni. Se sijaitsee kromosomissa 9 (9p21) ja koodaa p16-proteiinia, josta tiedetään olevan useita transkriptiovariantteja. "P16"-geenin tehtäviin kuuluu muun muassa solusyklin säätely, ja mutaatiot geenissä saattavat lisätä joidenkin syöpien, esimerkiksi melanooman, riskiä.


title: Mystery Train (elokuva)

text: Mystery Train on Jim Jarmuschin ohjaama komedia vuodelta 1989. Se on Jarmuschin kolmas kokoillan ja ensimmäinen värillinen elokuva. "Mystery Train" koostuu kolmesta osasta, jotka kaikki tapahtuvat saman yön aikana Elviksen kotikaupungissa Memphisissä. Tarinoiden yhdistävänä tekijänä on Elvis ja sama hotelli, jonka portieerina esiintyy Screamin’ Jay Hawkins ja pikkolona Cinqué Lee.


title: Mystery Train (elokuva)

text: Ensimmäisessä osassa "Kaukana Jokohamasta" seurataan Jokohamasta kotoisin olevien japanilaisten teinien Junin (Masatoshi Nagase) ja Mitsukon (Youki Kudoh) pysähdystä Memphisiin ja yöpymistä Arcade-hotellissa, ennen kuin he jatkavat matkaansa. Mitsuko on Elvis-fani, mutta Jun pitää enemmän Carl Perkinsistä. He keskustelevat rock-musiikista, Elviksestä ja kummastelevat Memphisiä.


title: Mystery Train (elokuva)

text: Toisessa osassa "Aaveet" italialainen Luisa (Nicoletta Braschi) jää yöksi jumiin Memphisiin, hänen saattaessaan miehensä ruumista viimeiselle matkalle kohti Italiaa. Luisa joutuu jakamaan hotellihuoneen Dee Deen (Elizabeth Bracco) kanssa, joka ei malta olla hetkeäkään hiljaa. Huonekumppaninsa nukahdettua Luisa ei saa nukuttua kuninkaan tehtyä lyhyen vierailun hotellihuoneeseen.


title: Mystery Train (elokuva)

text: "Kadonneet avaruuteen" on elokuvan päättävä kolmas osio. Siinä nähdään Dee Deen aviomies Johnny (Joe Strummer), tämän lanko parturi Charlie (Steve Buscemi) ja kolmentena Johnnyn ryyppykaveri Will Robinson (Rick Aviles), jotka piilottelevat virkavaltaa viinakaupan ryöstön jälkeen.


title: Mystery Train (elokuva)

text: Tom Waits esittää samaa radio-dj:tä kuin Jarmuschin aiemmassa "Down by Law" -elokuvassa.


title: Lincoln Kirstein

text: Lincoln Edward Kirstein (4. toukokuuta 1907 – 5. tammikuuta 1996) oli yhdysvaltalainen kirjailija, baletti-impressaari, liikemies, taiteen suojelija ja kulttuurihahmo New Yorkissa, joka on tunnettu sekä omista taiteellisista saavutuksistaan että laajasta yhteiskunnallisesta vaikutuksestaan. Yhteistyössä George Balanchinen kanssa hän perusti sekä johti balettitaloja, joista muodostui maailmankuulu New York City Ballet, jota Kirsten johti vuodesta 1948 aina vuoteen 1989. Hänen ystävänsä kuvailivat hänen monialaista aktiivisuuttaan sanoin: "Hänellä oli enemmän käsiä kuin Shivalla".


title: Ptolemaios Apion

text: Ptolemaios Apion (n. 150 eaa. - 96 eaa.) oli Kyrenaikan viimeinen kreikkalaiskuningas ja Ptolemaiosten hallitsijasuvun jäsen. Hän syntyi Egyptissä, mutta oli sukujuuriltaan kreikan makedonialainen.


title: Ptolemaios Apion

text: Ptolemaios Apion oli Kyrenaikan kuninkaan, ja myöhemmän faarao Ptolemaios Fyskonin poika. Hänen äidistään, Fyskonin kyrenaikalaisesta jalkavaimosta nimeltä Eirene, tiedetään vain vähän.


title: Ptolemaios Apion

text: Ptolemaios Apion noudatti isänsä testamenttia, ei koskaan mennyt naimisiin eikä hänellä ollut perijöitä. Hän myös testamenttasi Kyrenaikan Rooman valtakunnalle, kuten hänen isänsä oli toivonut.


title: Fosfiini

text: Fosfiini (PH) on erittäin myrkyllinen fosforin ja vedyn muodostama yhdiste. Fosfiinia käytetään muun muassa kemiallisessa synteesissä, elektroniikkateollisuudessa ja tuholaisten torjunta-aineena.


title: Fosfiini

text: Fosfiini on ilmaa raskaampi kaasu, jolla on usein epäpuhtauksien vuoksi valkosipulia muistuttava haju. Puhdas fosfiini on hajutonta. Se voi reagoida hyvin voimakkaasti hapettimien kuten halogeenien, typen oksidien ja nitraattisuolojen kanssa. Fosfiini pystyy myös aiheuttamaan metallien syöpymistä.


title: Fosfiini

text: Fosfiinia voidaan valmistaa useilla eri tavoilla. Punaisen fosforin reaktio veden kanssa 250 °C:n lämpötilassa tuottaa fosfiinia ja fosforihappoa.


title: Fosfiini

text: Vielä enemmän teollisuudessa käytetään fosfiinin valmistukseen menetelmää, jossa fosfori reagoi natriumhydroksidin kanssa. Sivutuotteina syntyy natriumhypofosfiittia tai natriumfosfiittia.


title: Fosfiini

text: Fosfiinia käytetään tuhohyönteisten torjuntaan viljasiiloista ja konteissa. Aine myydään yleensä alumiini- , kalsium-, tai magnesiumfosfideina. Niiden reagoidessa ilman kosteuden kanssa muodostuu fosfiinikaasua. Sinkkifosfidi on suun kautta toimiva myrkky. Fosfidipellettien etuna on niiden helppokäyttöisyys.


title: Fosfiini

text: Fosfiini on erittäin myrkyllistä ja suurille määrille altistuminen voi johtaa kuolemaan. Fosfiinimyrkytyksen oireita ovat muun muassa hengenahdistus, pahoinvointi, huimaus, hallitsemattomat liikkeet ja kohtaukset, vapina ja kouristukset. Lisäksi aine voi aiheuttaa keuhkopöhön sekä vaikuttaa sydämen, keskushermoston, maksan ja munuaisten toimintaan.


title: Politico (Yhdysvallat)

text: Politico on yhdysvaltalainen politiikkaa käsittelevä verkkolehti, joka ilmestyy myös painettuna kolme kertaa viikossa. Painettua ilmaislehteä jaetaan 35 000 kappaletta yhdysvaltalaisille politiikan vaikuttajille Washingtonissa. Lehden perustivat sen päätoimittajat John Harris ja Jim VandeHei, jotka ovat Washington Postin entisiä huipputoimittajia. Lehteä rahoittaa Allbritton Communications Company -nimisen mediayhtiön johtaja Robert Allbritton.


title: Politico (Yhdysvallat)

text: Politico on Washingtonissa tunnettu ja tunnustettu uutislähde. Lehden toimitusjohtaja oli vuosina 2007–2014 Ronald Reaganin entinen avustaja Frederick J. Ryan Jr., joka siirtyi sen jälkeen Washington Postin kustantajaksi.


title: Ust-Jansk

text: Ust-Jansk () tai Usujaana () on kansallinen nasleg (maalaiskunta) ja sen keskuskylä Ust-Janskin ulusissa (piirissä) Sahan tasavallassa. Ust-Janskin kunta sijaitsee sijaitsee piirin pohjoisosassa Janan alajuoksulla. Keskuskylä sijaitsee Janan itärannalla, 537 kilometriä piirikeskuksesta Deputatskista luoteeseen.


title: Ust-Jansk

text: Ust-Janskissaujaanassa on jokisatama, koulu, klubi, kauppa ja terveyskeskus. Paikkakunnalla harjoitetaan pohjoisen alueen perinteisiä elinkeinoja: porotaloutta, kalastusta ja turkiskauppaa.


title: Ust-Jansk

text: Asukasluvun kehitys:


title: Megha Tropiques

text: Megha Tropiques on Intian ISROn ja Ranskan CNESin yhteinen ilmastoa tutkiva satelliitti.


title: Megha Tropiques

text: Satelliitti laukaistiin 12. lokakuuta 2011 noin 870 km korkealle radalle ekvaattorin yläpuolelle. Satelliitti on suunniteltu tekemää säämittauksia trooppisella vyöhykkeellä. Se tutkii pilviä, lämpösäteilyä, ilman kosteutta ja lämpötilaa. Satelliitissa on neljä instrumenttia. Sen kokonaispaino on noin tuhat kiloa.


title: HMS Suffolk (55)

text: HMS Suffolk oli Britannian kuninkaallisen laivaston "County"-luokan raskas risteilijä toisessa maailmansodassa. Alus kuului ensimmäisenä tilattuun alaluokkaan Kent-luokkaan. Alus otettiin palveluskäyttöön 31. toukokuuta 1928.


title: HMS Suffolk (55)

text: "HMS Suffolk" liitettiin palvelukseen otettaessa Kiinan asemalle. Alus siirrettiin Englantiin modernisoitavaksi elokuussa 1935. Telakalla aluksen panssarointia lisättiin ja sillan rakennetta laskettiin. Sille asennettiin myös tiedustelukoneelle katapultti sekä lentokonesuoja. Aluksen ilmatorjuntaa lisättiin neljällä yksiputkisella suojalevyin varustetulla neljän tuuman Mk XIX -ilmatorjuntatykillä. Näiden lisäksi alukselle asennettiin toinen tulenjohdon HACS-etäisyydenmittaustutka sekä yksiputkisten kaksinaulaisten tilalle asennettiin kaksi neliputkista kaksinaulaista ilmatorjuntatykkiä. Aluksen torpedoputket poistettiin tarpeettomina. Alus palasi Englantiin 1939 ja aloitti Tanskan salmien valvonnan lokakuussa.


title: HMS Suffolk (55)

text: Liittoutuneet päättivät miehittää Fär-saaret Tanskan miehityksen jälkeen, jotta alueelle ei rakennettaisi sukellusveneille huoltotukikohtaa. "HMS Suffolk" (komentaja J W Durnford) oli juuri palannut 10. huhtikuuta telakalta Govanista. Alukselle sijoitettiin 250 Kuninkaallisen merijalkaväen sotilasta ja kaksi 3,7 tuuman haupitsia 12. huhtikuuta Greenockissa. Alus lähti seuraavana yönä purjehtimaan kohti Thorshavnia saattajinaan hävittäjät "HMS Hesperus" ja "HMS Havant" sekä troolarit "HMS Northern Sky" ja "HMS Northern Foam". Osasto laski miehitysjoukot maihin 13. huhtikuuta, jolloin "HMS Suffolk" lähti Vestfjordiin vara-amiraali Cunninghamin osastoon.


title: HMS Suffolk (55)

text: "HMS Suffolk" kohtasi seuraavana aamupäivänä saksalaisen tankkerin "Skagerrakin" (), jonka miehistö upotti estääkseen sen joutumasta englantilaisten haltuun. Tämän jälkeen alukselle saapui käsky palata Scapa Flowhun operaatio Duckia varten.


title: HMS Suffolk (55)

text: "HMS Suffolk" purjehti Scapa Flowsta iltapäivällä 16. huhtikuuta yhdessä hävittäjien "HMS Kiplingin", "HMS Junon", "HMS Januksen" ja "HMS Herewardin" kanssa. Osasto ylitti Pohjanmeren 26 solmun nopeudella ja kohtasi sukellusvene "HM Sealin", joka toimi reittimerkkinä pisteessä A(). Viisi minuuttia kohtaamisen jälkeen "HMS Suffolkilta" lähetettiin ilmaan Walrus lentovene toimiaan tulenjohtajana. Osasto aloitti Stavangerin vesilentokonetukikohdan tuhoamisen aamulla 17. huhtikuuta. Tulituksessa aiheutettiin kahden polttoainevaraston tuhoutuminen sekä jonkin verran muita vahinkoja.


title: HMS Suffolk (55)

text: Amiraliteetti antoi "HMS Suffolkille" määräyksen purjehtia pohjoiseen hyökätäkseen saksalaisia hävittäjiä vastaan (operaatio Duck). Rannikkolennoston piti toimittaa alukselle ilmasuoja, mutta se jäi saapumatta. Alus joutui ensimmäiseen ilmahyökkäykseen kello 08.25. Alusta vastaan hyökättiin seuraavien kuuden tunnin ja 47 minuutin aikana yhteensä 33 kertaa. Alukseen osui kello 10.37 raskas pommi, joka tuhosi X- ja Y-tornit, tiputti aluksen nopeuden 18 solmuun ja aiheutti pahan vuodon. Kello 13.05 aluksen peräsimen ohjausmoottorit menivät epäkuntoon lähelle osuneen pommin vuoksi, mutta ne saatiin tilapäiskorjauksin toimimaan 20 minuuttia myöhemmin.


title: HMS Suffolk (55)

text: Hatstonin lentotukikohdasta lähteneet laivaston ilmavoimien Blackburn Skuat saapuivat aluksen suojaksi vasta kello 14.30. Lentokoneiden turvin se palasi 18. huhtikuuta Scapa Flowhun. Aluksen kansi oli veden pinnan tasolla ja alus ajettiin rantamatalaan Longhopessa, missä tehtiin tilapäiskorjaukset, minkä jälkeen alus siirrettiin Clydeen telakalle 5. toukokuuta.


title: HMS Suffolk (55)

text: Telakalla ollessa alukselta korvattiin kaksi nelituumaista yksiputkista kahdella kaksiputkisella tykillä sekä neljällä yksiputkisella 20 millimetrin tykillä. Alukselle asennettiin myös tutkat 279 ja 285.


title: HMS Suffolk (55)

text:
"HMS Suffolk" palasi telakalta palvelukseen helmikuussa 1941 ja liitettiin Kotilaivastoon suojaamaan Jäämeren saattueita.
"HMS Suffolk" (komentaja Robert Ellis) havaitsi 23. toukokuuta 1941 taistelulaiva "Bismarckin" sekä risteilijä "Prinz Eugenin" partiomatkalla Tanskan salmessa. Havainnon jälkeen alus seurasi saksalaisten purjehdusta ja ohjasi taisteluristeilijä "HMS Hoodin" ja taistelulaiva "HMS Prince of Walesin" saksalaisten reitille.


title: HMS Suffolk (55)

text: Alus siirrettiin modernisoitavaksi joulukuussa 1942. Modernisoinnin yhteydessä aluksen puolentuuman konekiväärit korvattiin neljällä yksiputkisella 20 millimetrin ilmatorjuntatykillä ja lisättiin tutka 285. Samoin korvattiin viisi yksiputkista kaksiputkisilla 20 millimetrin tykeillä. Alukselta poistettiin lentokone ja katapultti, mutta lentokonesuoja sai jäädä.


title: HMS Suffolk (55)

text: "HMS Suffolk" palasi palvelukseen huhtikuussa 1943 ja liitettiin Itäiseen laivastoon ja se palveli Intian valtamerellä sodan loppuun asti. Alukselle lisättiin huhtikuussa 1944 kolme yksiputkista 20 millimetrin ilmatorjuntatykkiä.


title: HMS Suffolk (55)

text: "HMS Suffolk" siirrettiin BISCOlle 25. maaliskuuta 1948 ja romutettiin Cashmorella Newportissa, minne se saapui 24. kesäkuuta.


title: Kalle Kukkonen

text: Kalle Kukkonen (14. tammikuuta 1889 Karttula – 23. marraskuuta 1954) oli suomalainen toimittaja ja kirjailija, joka käytti nimimerkkejä "Eetu Ollikainen", "Eljas Saarelainen" ja "Urpo".


title: Kalle Kukkonen

text: Kukkosen vanhemmat olivat mäkitupalainen Taavetti Kukkonen ja Eeva Kustaava Jäntti. Hän kävi Kuopion tietopuolisen meijerikoulun.


title: Riku Rantanen

text: Richard (Riku) Ruhanen, kirjailijanimi Riku Rantanen (7. helmikuuta 1874 Hirvensalmi – 11. syyskuuta 1954 Helsinki) oli suomalainen nuortenkirjailija.


title: Oikeudenmenetys

text: Oikeudenmenetys on oikeudellinen seuraamus, jolla ihmisen tai oikeushenkilön jokin oikeus riistetään tai jonkin oikeuden käyttämistä rajoitetaan tilapäisesti tai pysyvästi. Se voi koskea jonkin tehtävän hoitamista, tiettyyn paikkaan menemistä, johonkin asiaan ryhtymistä tai tietyn toimen tekemistä.


title: Oikeudenmenetys

text: Oikeudenmenetys tapahtuu esimerkiksi seuraavissa tapauksissa:


title: Nero Cover Designer

text: Nero Cover Designer on saksalaisen Nero AG:n kehittämä Nero-ohjelmapaketin mukana yleensä toimitettava kansieditori. Ohjelmalla voi suunnitella esim. data- ja audio-CD:n ja DVD-kotelon kannet. Nero Cover Designerista on kehitetty eri versioita.


title: Syötävä kakkukuva

text: Syötävä kakkukuva on maissilastulle, riisipaperille tai vastaavalle syötävälle materiaalille elintarvikevärein tulostettu kuva, jonka voi laittaa täytekakun tai leivosten päälle koristeeksi. Kuva voi olla joko valokuva jostain henkilöstä, itse piirretty kuva tai melkein mikä tahansa kuva, joka on tallennettu tietokoneelle digitaaliseen muotoon.


title: Tumat

text: Tumat ( ja ) on maalaiskunta (kansallinen nasleg) ja sen keskuskylä Ust-Janskin ulusissa Sahan tasavallassa. Kunta sijaitsee ulusin itäosassa. Keskuskylä sijaitsee Tšondonjoen varrella, 363 kilometriä uluusin keskuksesta Deputatskista pohjoiseen.


title: Tumat

text: Tumatissa on peruskoulu, klubi, kauppa ja terveyskeskus. Paikkakunnan tärkeimmät elinkeinot ovat perinteisiä pohjoisen alueen elinkeinoja: porotalous, kalastus ja turkiskauppa.


title: Tumat

text: Asukasluvun kehitys:


title: Antti Nikkilä

text: Antti Tapio Nikkilä (s. 25. elokuuta 1978 Tampere) on suomalainen koripalloilija. Sentterinä pelannut 210-senttinen Nikkilä pelasi kotimaansa lisäksi Yhdysvaltain yliopistosarjassa sekä Kreikan, Ranskan, Italian, Tšekin ja Espanjan sarjoissa.


title: Antti Nikkilä

text: Nikkilä kiinnostui koripallosta Vatialan alakoulun liikuntatunneilla. Hän oli tuolloin melko hyvä pelaaja muttei erityisen pitkä. Nikkilä halusi aloittaa lajin harrastamisen Tampereen Pyrinnössä muttei ollut päästä runsasväkisiin ryhmiin mukaan. Nikkilän isä soitti ja sai pojalleen paikan joukkueesta lupaamalla tämän kasvavan kaksimetriseksi. Nikkilä nousi Pyrinnön edustusjoukkueeseen ja pelasi siinä kolme kautta vuosina 1995–1999. Kaudella 1997–1998 hänet valittiin SM-koriksen vuoden tulokkaaksi. Lukioaikana Nikkilän seurakaverin isä ja Pyrintö-hahmo Jarmo Laitinen kannusti Nikkilää lähtemään Yhdysvaltoihin vaihto-oppilaaksi. Nikkilä lähti ja pelasi koripalloa Valparaison yliopiston joukkueessa vuodet 1999–2003. Nikkilä on kertonut arvostaneensa urheilijoista huolta pitävää yhdysvaltalaista opintojärjestelmää.


title: Antti Nikkilä

text: Yliopiston jälkeen Nikkilä suuntasi ammattilaiseksi Eurooppaan ja Kreikkaan, missä hän pelasi kahdessa eri joukkueessa. Hän lähti maasta seuran talousongelmien vuoksi ja suuntasi Ranskaan. Tämän jälkeen hän pelasi Tšekissä ja kahteen otteeseen Italiassa. Nikkilä palasi Suomeen ja kasvattajaseuraansa Pyrintöön kaudeksi 2008–2009. Pyrintö saavutti SM-pronssia, ja Nikkilä valittiin Korisliigan vuoden pelaajaksi. Kauden jälkeen hän pelasi vielä Espanjassa ja Saksassa. Pyrinnön voitettua Suomen mestaruuden ja perheeseen syntyneiden kaksosten vuoksi Nikkilä päätti palata Pyrintöön. Kangasalan jätillä vahvistunut Pyrintö voitti Suomen mestaruuden myös seuraavana vuonna, tällä kertaa sarjan voittoennätyksellä. Vuonna 2011 Pyrintö saavutti Suomen cupin hopeaa, ja vuonna 2013 joukkue voitti Suomen liigacupin.


title: Antti Nikkilä

text: Pyrintöön palattuaan Nikkilä jatkoi uraansa vuosi kerrallaan. Elokuussa 2013 Nikkilä teki jatkosopimuksen Pyrinnön kanssa. Pyrintö pelasi kaudella 2013–2014 ensimmäisenä suomalaisjoukkueena Baltian liigaa, jossa se sijoittui neljänneksi. Korisliigassa Pyrintö voitti runkosarjan uudella voittoennätyksellä ja saavutti kauden päätteksi kolmannen Suomen mestaruutensa. Kesällä 2014 Nikkilä harjoitteli täysillä tavoiteltuaan pääsyä Suomen MM-kisajoukkueeseen. Kesän aikana Nikkilä mietti jatkoaan Pyrinnön Korisliiga-joukkueessa vielä yhden kauden ajan, mutta päätyi kuntouttamaan itseään kauden jo alettua: edelliskauden suuri ottelumäärä ja kesän rasitukset laittoivat isokokoisen ja 35-vuotiaan Nikkilän fyysisesti koville. Lokakuisessa radiohaastattelussa Nikkilä totesi tekevänsä päätöksen tulevasta viimeistään vuoden loppuun mennessä.


title: Antti Nikkilä

text: Tammikuun lopussa 2015 miesten 1-divisioona A:ssa pelannut BC Nokia ilmoitti tehneensä Nikkilän kanssa loppukautta koskeneen sopimuksen. Nikkilän entinen joukkuelainen Joni Harjula oli houkutellut tätä kunnanrajan taakse usean kuukauden ajan. Nikkilällä oli suuri rooli Nokian I-divisioonan voitossa. Hän teki Nokian kanssa pelaajasopimuksen myös syyskuussa 2015. Alkukaudella 2015–2016 Nikkilän peliaika jäi Nokialla vähäiseksi, ja hän auttoi joukkuetta etenkin harjoituksissa. Hänen pitkäaikaiset ja ajan myötä pahentuneet vaivansa jalkojensa ja vasemman polvensa kanssa jatkuivat, ja polvitukea käyttämään joutunut Nikkilä oli jo käynyt kertaalleen polvileikkauksessa.


title: Antti Nikkilä

text: Pyrintö nosti Nikkilän pelipaidan kattoon tammikuussa 2018.


title: Antti Nikkilä

text: Nikkilä pelasi Suomen maajoukkueessa 142 maaottelua ja teki niissä 695 pistettä. Hän kuului Suomen yhdeksänsiksi sijoittuneisiin vuosien 2011 ja 2013 EM-kokoonpanoihin. Vuonna 2011 Nikkilä kuului Suomen ensimmäisen Pohjoismaiden mestaruuden 28 vuoteen voittaneeseen joukkueeseen.


title: Antti Nikkilä

text: Lähteet:Isokokoista Nikkilää käytetään puolustuksessa usein pelotteena korin alla. Hyökkäyksessä Nikkilä asettuu usein screeniin oman takamiehen hyökkäyksen tueksi. Aamulehden toimittaja arvioi Nikkilän kesällä 2014 säntilliseksi puolustajaksi ja pysyneen kokemuksensa myötä tyynenä tiukoissa paikoissa. Sama toimittaja piti apupuolustamista ja screenejä Nikkilän erikoisalana. Hyökkäyksessä Nikkilä tunnetaan klassisesta hook-heitostaan (skyhook).


title: Antti Nikkilä

text: Nikkilän perheeseen kuuluvat Tiia-vaimo ja lapset Alina sekä kaksoset Akseli ja Alisa. Perhe asuu Suoramalla.


title: Tšondon

text: Tšondon (, ) on Pohjoiseen jäämereen laskeva, noin 600 kilometriä pitkä joki Ust-Janskin piirin itäosassa Sahan tasavallassa Venäjällä. Tšondon saa alkunsa Tšerskivuoriston pohjoisrinteiltä ja laskee Laptevinmeren Tšondoninlahteen. Joen varrella on Tumatin kylä. Suurimmat sivujoet ovat Buor Jurah (170 km), Ygannja (142 km), Dodomo (114 km) ja Nutštša (243 km).


title: Wow-signaali

text: Wow!-signaali oli Ohion osavaltionyliopiston Big Ear -radioteleskoopin 15. elokuuta 1977 vastaanottama mahdollisesti ulkoavaruudesta tullut kertaluonteinen voimakas kapeakaistainen radiosignaali. Signaali sai nimensä SETI-tutkimuksen parissa työtä tehneen Jerry R. Ehmanin kirjoitettua signaalin sisältäneen tietokoneen tulosteen reunaan muistiinpanoksi ""Wow!"".


title: Wow-signaali

text:
Tulosteessa punaisella ympäröity merkkijono "6EQUJ5" merkitsee signaalin voimakkuuden muutosta: signaaleja merkittiin numeroilla yhdestä yhdeksään ja voimakkaimpia aakkosilla. Signaali kuului koko sen 72 sekunnin ajan kun antenni oli siihen suunnattuna, alkoi heikkona kiinteän antennin kääntyessä sitä kohti, voimistui ja laski kun signaali jäi antennin horisontin taakse. Sekä Wow!-signaalin pituus, 72 sekuntia, että voimakkuuden kaaviokuva yhdistäisi sen mahdolliseen maan ulkopuoliseen lähteeseen.
Signaali kesti 72 sekuntia eli koko sen ajan, jonka antenni maapallon pyörimisestä johtuen pystyi olemaan suunnattuna kohti sen lähdettä. Se tuli Jousimiehen suunnalta noin 2,5 astetta etelään viiden magnitudin tähtijoukosta Chi Sagittarii. Signaalin kaistanleveys oli alle 10 kHz. Taajuudelle on julkaisuissa annettu kaksi eri arvoa: 1420,356 MHz (J. D. Kraus) ja 1420,456 MHz (J. R. Ehman), kummatkin 50 kHz:n sisällä ns. 21 senttimetrin säteilyn taajuudesta 1420,406 MHz.


title: Wow-signaali

text: Signaalin vastaanottanut radioteleskooppi käytti kahta antennia. Signaali kuului vain toiseen antenniin, mutta tietoa käsiteltiin siten, että ei voitu päätellä kumpaan antenniin signaali oli osunut. Tämän vuoksi signaalin lähteellä on kaksi mahdollista paikkaa taivaalla. Niiden koordinaatit ekvatoriaalisella tasolla rektaskensiossa ovat:


title: Wow-signaali

text: Deklinaatio oli yksikäsitteisesti −27°03′ ± 20′.


title: Wow-signaali

text: Signaalin olisi odotettu ilmestyvän uudelleen muutaman minuutin kuluttua toisen antennin kääntyessä sitä kohti, mutta näin ei tapahtunut. Ehman etsi turhaan signaalin toistumista käyttäen Big Earia kuukautta myöhemmin. Vuosina 1987 ja 1989 Robert Gray etsi vastaavaa tapahtumaa käyttäen META-järjestelmää Oak Ridgen observatoriolla, mutta ei havainnut signaalia uudelleen. Gray ja tohtori Simon Ellingsen etsivät myöhemmin samaa signaalia vuonna 1999 käyttäen Tasmanian yliopiston 26 metrin radioteleskooppia. Kohteen lähiympäristöä seurattiin kuuden 14-tuntisen jakson ajan, mutta mitään "Wow"-signaalin kaltaista ei havaittu.


title: Wow-signaali

text: Mahdollinen selitys voisi olla tähtienvälinen skintillaatio heikommassa jatkuvassa signaalissa, samanlainen vaikutukseltaan kuin ilmakehän aiheuttama tuikkiminen. Tämä ei kuitenkaan sulje pois signaalin keinotekoisuuden mahdollisuutta. Kuitenkaan sellaista signaalia ei pystyttäisi tunnistamaan edes käyttämällä merkittävästi herkempiä laitteita kuten Very Large Array -radioteleskooppia. On hyvin epätodennäköistä, että Big Ear -radioteleskooppi olisi havainnut signaalin, joka olisi Very Large Arraylle liian heikko.


title: Wow-signaali

text: Ehman on ilmoittanut pitävänsä epätodennäköisenä, että signaali olisi älykkäiden avaruusolentojen alkuperää: "Meidän olisi pitänyt nähdä se uudestaan, kun etsimme sitä 50 kertaa. Minun arvioni mukaan se oli maasta lähtenyt signaali, joka yksinkertaisesti heijastui takaisin avaruusromusta."


title: Wow-signaali

text: Ehman kuitenkin muutti kantaansa myöhemmin, kun tutkimuksessa oli todettu, että signaali todennäköisesti ei ollut Maasta lähtöisin. 1420 MHz taajuus kuuluu astronomialle "suojeltuun spektriin": se sijaitsee kaistanleveydellä, joka on maanpäällisiltä lähettimiltä kielletty.


title: Wow-signaali

text: Signaalille ei ole siis toistaiseksi löydetty minkäänlaista selitystä eikä sitä ole havaittu uudelleen toistuvista yrityksistä huolimatta.


title: Wow-signaali

text: Vuonna 2017 tutkijaryhmä kertoi ratkaisseensa signaalin alkuperän. Signaali tuli heidän mukaansa komeetasta. Mahdollisia lähteitä signaalille olivat P/2008 Y2(Gibbs) ja 266/P Christensen -komeetat.


title: Omoloi

text: Omoloi (, ) on kuntatason hallintoalue, kansallinen "nasleg", Ust-Janskin ulusissa Sahan tasavallassa. Kunta sijaitsee ulusin eli piirin länsiosassa. Kunnan keskuskylä Haiyr sijaitsee Omoloijoen keskijuoksun varrella, 463 kilometriä piirikeskuksesta Deputatskista luoteeseen. Kuntaan kuuluu myös nykyisin asumaton Entuziastovin kylä.


title: Omoloi

text: Haiyrissä on peruskoulu, klubi, kauppa ja terveyskeskus. Tärkeimmät elinkeinot paikkakunnalla ovat poronhoito, kalastus ja turkiskauppa.


title: Omoloi

text: Asukasluvun kehitys:


title: S.S. Felice Scandone

text: S.S. Felice Scandone (tunnetaan myös nimellä Air Avellino) on italialainen koripalloseura.


title: S.S. Felice Scandone

text: Seuralla on historiansa aikana ollut monia sponsoreita. Joukkue on muun muassa käyttänyt seuraavia nimiä: Pasta Baronia Avellino (1996-1997), Cirio Avellino (1997-1998), Select Avellino (1998-1999), Nicoloro Avellino (1999) ja De Vizia Avellino (1999-2002). Nykyinen nimi on Air Avellino.


title: S.S. Felice Scandone

text: Seura perustettiin vuonna 1948. Se on suurimmaksi osaksi viettänyt historiansa Serie B:ssä ja aladivisioonissa. 1995 se vakiinntutti paikkansa Serie B:ssä ja pääsi keräämään voimavarojaan. Parin vuoden odottelun jälkeen joukkue nousi Serie A2:een. 2000-luvulla joukkue on viimeinkin noussut Serie A:han ja voittanut Italian Cupin 2008. Kaudella 2008-2009 joukkue pääsi ensimmäistä kertaa historiassaan Euroliigaan.


title: Hyppönen-Enbuske Experience

text: Hyppönen-Enbuske Experience oli suomalainen talk show-ohjelma, jota esitettiin Nelonen-kanavalla vuosina 2002–2004. Ohjelman isäntinä olivat Henkka Hyppönen ja Tuomas Enbuske.


title: Hyppönen-Enbuske Experience

text: Hyppönen-Enbuske Experiencessä vieraili julkisuuden henkilöitä, joiden kanssa Enbuske ja Hyppönen keskustelivat. Lisäksi ohjelmassa esiintyi musiikkivieraita.


title: Omoloi (joki)

text: Omoloi (, ) on 593 kilometrin pituinen Jäämereen laskeva joki Sahan tasavallan pohjoisosassa Venäjällä. Omoloi saa alkunsa Verhojanskvuoriston pohjoisosasta Sijetindenskomin selänteeltä, joka sijaitsee Bytantain evenien kansallisen piirin koillisosassa. Sieltä joki virtaa kohti pohjoista Bulunin piirin itäosan kautta. Omoloi laskee Laptevinmeren Buor-Hajan lahteen Ust-Janskin piirin länsiosassa. Joen varrella on Namyn ja Haiyrin kylät. Omoloin valuma-alue on 38 900 km². Joessa on paljon kalaa, sen suulta pyydetään omulsiikaa.


title: Postal (elokuva)

text: Postal on Uwe Bollin ohjaama, vuonna 2007 ensi-iltansa saanut elokuva. Elokuva perustuu samannimiseen videopeliin ja se on tyyliltään toimintakomedia.


title: Entuziastov

text: Entuziastov ( ja ) on asumaton kylä Omoloiin kansallisen naslegin (maalaiskunnan) alueella Ust-Janskin ulusin (piirin) länsiosassa Sahan tasavallassa. Se sijaitsee naslegin itäosassa Omoloiin sivujoen Bamar-Jurjahin latva-alueella naslegin keskuskylästä Haiyristä itään. Matkaa ulusin hallintokeskukseen Deputatskiin on 464 kilometriä. Kylästä on ollut maantieyhteys Janajoen varrella olleeseen, nyttmmin lakkautettuun Severnyin taajamaan.


title: Entuziastov

text: Entuziastov on nykyisin asumaton. Vielä vuonna 1989 kylässä oli noin 1 700 asukasta. Kylässä oli tuolloin peruskoulu, kauppa, terveyskeskus ja klubi. Kylän tärkein työnantaja oli kaivosteollisuus.


title: Entuziastov

text: Entuziastovin kylä liitettiin Omoloin kyläalueeseen Sahan tasavallan korkeimman neuvoston 10. heinäkuuta 1998 annetulla päätöksellä n:ro 322.


title: Helvi Herlevi

text: Helvi Johanna Elisabet Herlevi (14. syyskuuta 1898 Mäntsälä – 31. joulukuuta 1927) oli suomalainen näytelmäkirjailija.


title: Helvi Herlevi

text: Helvi Herlevin puoliso oli vuodesta 1920 Rafael Gyllenberg ja heidän poikansa Helge Gyllenberg.


title: Haiyr

text: Haiyr () eli Xajyr () on Omoloin kansallisen naslegin (kunnan) keskuskylä Ust-Janskin ulusissa Sahan tasavallassa. Haiyr sijaitsee Omoloijoen keskijuoksulla, 463 kilometriä uluusin keskuksesta Deputatskista luoteeseen.


title: Haiyr

text: Haiyrissä on peruskoulu, klubi, kauppa ja terveyskeskus.


title: Tomaatit soseeksi

text: Tomaatit soseeksi (alkuperäiseltä nimeltä "Attack of the Killer Tomatoes") on yhdysvaltalainen vuosina 1990–1991 valmistunut piirrossarja, joka on niin sanottu spin-off vuonna 1978 valmistuneelle elokuvalle "Tappajatomaattien hyökkäys" ja sen vuonna 1988 valmistuneelle jatko-osalle "Tappajatomaattien paluu". Piirrossarjaa tehtiin kaksi tuotantokautta, joista ensimmäinen sisälsi 13 jaksoa ja toinen 8 jaksoa. Sarjan tuotti Marvel Productions.


title: Tomaatit soseeksi

text: Yhdysvalloissa sarjaa on esitetty 1990-luvulla Fox Kids-kaapelikanavalla. Suomessa sarja on esitetty MTV3-kanavalla 1990-luvun puolivälissä.


title: Tomaatit soseeksi

text: Sarja kertoo hullusta professori Putrid T. Gangreenista, joka luo tomaattilajin, josta muodostuu osa tomaattia ja osa ihmistä.


title: Tomaatit soseeksi

text: Sarjasta julkaistiin Nintendo Entertainment System- ja Game Boy-konsoleille peli "Attack of the Killer Tomatoes".


title: Siljannjah

text: Siljannjah () eli Sileenneex () on kansallinen nasleg eli maalaiskunta Ust-Janskin ulusissa Sahan tasavallassa (). Kunta sijaitsee ulusin eli piirin länsiosassa. Sen keskuskylä on Saiylyk, joka sijaitsee Selennjah-joen yläjuoksun varrella, 120 kilometriä piirikeskus Deputatskista lounaaseen.


title: Siljannjah

text: Saiylykissä on peruskoulu, terveyskeskus, kauppa ja kulttuuritalo. Paikkakunnan tärkeimmät elinkeinot ovat porotalous, kalastus ja turkiskauppa.


title: Siljannjah

text: Asukasluvun kehitys:


title: Amyntas (Galatia)

text: Amyntas (kuoli 25 eaa.) oli Galatian kuningas 40 eaa. – 25 eaa. Amyntas oli Galatian kuninkaan Deiotaroksen sihteeri. Amyntas otti Deiotaroksen mukana osaa Toisen triumviraatin sota Caesarin murhaajia vastaan. Deiotaros taisteli Caesarin murhaajien puolella, mutta kaatui taistelussa. Amyntas loikkasi tämän jälkeen Marcus Antoniuksen puolelle. Antonius tekia Amyntaasta Galatian kuninkaan vuonna 40 eaa. ja liitti hänen valtakuntaansa Lyakonian ja osia Fryygiasta, Pamfyliasta ja Pisidiasta. Aktionin taistelun aikana Amyntas loikkasi Octavianuksen leiriin. Octavianus liitti Galatiiaan vielä Kilikian ja Isaurian. Amyntas kuoli vuonna 25 eaa. taistelleessaan vuoristoheimoja vastaan. Augustus teki tämän jälkeen Galatiasta Rooman provinssin.


title: Selennjah

text: Selennjah (, ) on Indigirkan sivujoki Sahan tasavallan pohjoisosassa Venäjällä. Selennjah saa alkunsa Ust-Janskin ulusin eteläosasta, josta se virtaa etelään Moman piirin alueelle. Siellä se kääntyy kohti koillista ja virtaa Abyin ulusin alueelle, jossa se yhtyyIndigirkaan.


title: Selennjah

text: Merkittävimmät sivujoet ovat Syrdah (99 km), Tšubukulah (89 km), Tirektjah (87 km), Bjorjoljoh (154 km) ja Buor-Jurah (116 km). Joen varrella on Saiylykin kylä.


title: Jerry R. Ehman

text: Jerry R. Ehman on yhdysvaltalainen tähtitieteilijä. Hän tuli tunnetuksi löydettyään ns. "Wow!-signaalin" tietokoneen printistä vuonna 1977. Wow!-signaalille ei ole löydetty selitystä eikä sitä ole havaittu uudelleen. Siksi sen kysymys on pysynyt avoimena ja spekuloinnin kohteena.


title: Jerry R. Ehman

text: Ehman valmistui filosofian tohtoriksi Michiganin yliopistosta vuonna 1969. Wow!-signaalin vastaanotti SETI-tutkimusta tehnyt Big Ear -radioteleskooppi, jonka parissa Ehman työskenteli Ohio State -yliopistossa.


title: Saiylyk

text: Saiylyk () tai Sajylyk () on Siljannjahin kyläalueen keskuskylä Ust-Janskin ulusissa (piirissä) Sahan tasavallassa. Saiylyk sijaitsee Selennjah-joen yläjuoksun varrella, 120 kilometriä ulusin keskuksesta Deputatskista lounaaseen. Kylässä on peruskoulu, terveyskeskus, kauppa ja kulttuuritalo.


title: 467 Laura

text: 467 Laura on asteroidien päävyöhykkeellä sijaitseva asteroidi, jonka löysi Max Wolf 9. tammikuuta 1901. Sen eksentrisyys on 0,112 ja inklinaatio 6,451°. Läpimitta on 41,96 kilometriä ja kiertoaika 5,05 vuotta. Ennen nimeämistään asteroidi tunnettiin tunnuksella 1901 FY


title: 468 Lina

text: 468 Lina on asteroidivyöhykkeellä sijaitseva asteroidi, jonka löysi Max Wolf Heidelbergissä 18. tammikuuta 1901. Asteroidin läpimitta on 69,34 kilometriä ja kiertoaika 5,54 vuotta. Eksentrisyys on 0,1987 ja inklinaatio 0,4400°. Ennen nimeämistään asteroidi tunnettiin tunnuksella 1901 FZ.


title: 468 Lina

text: Lina on yksi Themis-asteroideista.


title: Kazatšje

text: Kazatšje () eli Xahaatšyja () on kuntatason hallintoalue (kansallinen nasleg) ja sen keskuskylä Ust-Janskin ulusissa (piirissä) Sahan tasavallan pohjoisosassa Venäjällä.Kunta sijaitsee piirin pohjoisosassa. Keskuskylä sijaitsee Janajoen itärannalla, 451 kilometriä uluusin keskuksesta Deputatskista luoteeseen.


title: Kazatšje

text: Keskuskylässä on peruskoulu, musiikkikoulu, jokisatama, terveyskeskus, kauppa ja kulttuuritalo. Tärkeimmät elinkeinot ovat porotalous, kalastus ja turkiskauppa.


title: Kazatšje

text: Asukasluvun kehitys:


title: Audacious-luokka (lentotukialus)

text: Audacious-luokka oli toisen maailmansodan kokemusten mukaan rakennettu Britannian Kuninkaallisen laivaston tukialusluokka, johon kuului kolme lentotukialusta. Luokan alukset valmistuivat vasta sodan päätyttyä.


title: Audacious-luokka (lentotukialus)

text: Alusten lentokansi oli 795 kertaa 102 jalkaa. Alusten katapulteilla kyettiin lähettämään lentoon 30000 paunan lentokone 75 solmun nopeudella. Alusten hissit olivat 54 kertaa 44 jalkaa ja niillä kyettiin nostamaan 30000 paunan lentokone hangaarista kannelle.


title: Audacious-luokka (lentotukialus)

text: Kummankin hangaarin korkeus oli 17 jalkaa 6 tuumaa ja yhteenlaskettu lattiapinta-ala 52100 neliöjalkaa. Polttoainetta lentokoneille oli ainoastaan 103300 gallonaa.


title: Audacious-luokka (lentotukialus)

text: Lentokansi oli 4 tuuman panssari, josta tuuma terästä. Alakannet olivat 2,5 yhteen tuumaan ja ammusvarastot sekä peräsin 4,5 kahteen tuumaan. Sivuilta ammusvarastot ja peräsin olivat kauttaaltaan neljän tuuman panssarein suojattu.


title: Audacious-luokka (lentotukialus)

text: Alusten omasuoja muodostui suunnitteluvaiheessa 60 40 millimetrin Oerlikon ilmatorjuntatykistä ja lopulta se koostui 64 40 millimetrin Bofors sekä 18 40 millimetrin Oerlikon ilmatorjuntatykistä.


title: Audacious-luokka (lentotukialus)

text: "HMS Audacious" nimettiin "HMS Eagleksi tammikuussa 1946 ja samalla alkuperäisen "HMS Eaglen" tilaus peruutettiin.


title: Ambassa

text: Ambassa on Ivalosta lähtöisin oleva kolmihenkinen hip hop -yhtye. Yhtyeeseen kuuluvat MC:t Eldinho, Nit Lang ja Neuvos (kaikki jäsenet s. 1985) Yhtyeen ensilevyn "Valtakausi" julkaisi Johanna Kustannus 4. huhtikuuta 2007. Albumilta julkaistiin single "Valtakausi 2005". Ennen ensilevyä Ambassa on esiintynyt lappilaisten räppäreiden, kuten esimerkiksi Hannibalin ja Sopan, Ezkimon, Edorfin ja Amocin julkaisuilla. Ambassa on räpännyt "Lappi itsenäiseksi vol. 1" mixtapella. Ambassa on keikkaillut muutaman vuoden eri puolilla Suomea keikka DJ:nsä A.K.A Caputon kanssa. Ambassa, kuten moni muukin lappalainen rap-ryhmä tai artisti, kuuluu Guerra Norte -nimiseen rap-kokoonpanoon.


title: Vlasovo

text: Vlasovo ( ja ) on entinen taajama Ust-Janskin piirin länsiosassa Sahan tasavallassa 457 kilometriä piirin hallintokeskuksesta Deputatskista luoteeseen. Paikkakunta on nykyisin asumaton. Kylästä on maantieyhteys Janajoen varrella olleeseen Severnyin taajamaan ja myös asumattomaan Entuziastovin kylään.


title: Vlasovo

text: Vielä vuonna 1989 kylässä oli 1 922 asukasta.


title: Vlasovo

text: Vlasovon taajama lakkautettiin ja liitettiin Severnyin taajamaan vuonna 1998; Severnyi lakkautettiin vuonna 2000.


title: Valtakausi

text: Valtakausi on rap-yhtye Ambassan ensimmäinen studioalbumi. Albumi julkaistiin 4. huhtikuuta 2007. Albumin julkaisi Johanna Kustannus. Albumilta julkaistiin yksi single "Valtakausi 2005". Albumin on tuottanut kokonaan Juan Muteniac.


title: HMS Unicorn (I72)

text: HMS Unicorn (viirinumero I72) oli Britannian kuninkaallisen laivaston vuonna 1941 vesillelaskettu huolto- ja korjauslentotukialus, joka palveli toisessa maailmansodassa. Se oli ensimmäinen varta vasten tehtävään valmistettu alus.


title: HMS Unicorn (I72)

text: Alus tilattiin 14. huhtikuuta 1939 Harland and Wolffin telakalta Belfastista Pohjois-Irlannista. Sen köli laskettiin vielä samana vuonna 29. kesäkuuta ja alus laskettiin vesille 20. marraskuuta 1941. Aluksen vesillelaskua oli viivästytetty tärkeämpien hankkeiden toteuttaminen. Alus otettiin palvelukseen 12. maaliskuuta 1943.


title: HMS Unicorn (I72)

text: Aluksella oli korjauspajat ja varastoja, joiden avulla se kykeni korjaamaan kaikkia laivaston ilmavoimien käytössä olleita lentokoneita mukaan lukien lentoveneet, jotka nostettiin alukseen nosturilla ja laukaistiin ilmaan katapultilla.


title: HMS Unicorn (I72)

text: Aluksen suunniteltu uppouma täysin kuormattuna oli 16 510 tonnia ja sen kokonaispituus oli etriä ja leveys etriä. Täysin kuormatun aluksen syväys oli etriä. Aluksen kaksi akselinen propulsiojärjestelmä tuotti 40 000 shp:tä, mikä mahdollisti 22 solmun huippunopeuden.


title: HMS Unicorn (I72)

text: Aluksen omasuojana oli neljä kaksiputkista neljän tuuman ilmatorjuntatykkiä sekä kahden naulan moniputkisia pikatykkejä. Kaikkien ilmatorjuntatykkien maalinosoituksen tukena olivat tutkat. Ilmapuolustusta oli täydennetty Oerlikonin 20 millimetrin tykein. Aluksen tutkavarustukseen sisältyi typpin 281B ilmavalvontatutka.


title: HMS Unicorn (I72)

text: Aluksen hangaarikansi mahdollisti 35 lentokoneen sijoittamisen operatiivisen käyttöön, korjattaamiseksi tai kuljettamiseksi. Koneiden lukumäärä kuitenkin vaihteli jonkin verran konetyyppien mukaan. Aluksen miehistö lentohenkilöstö mukaan lukien oli yli 1 000 henkeä.


title: HMS Unicorn (I72)

text:
Alus valmistui 12. maaliskuuta 1943 ja se luovutettiin laivastolle vastaanottotesteihin, jotka tehtiin Clyden alueella. Alukselle siirrettiin Clydessä kolme laivuetta lentokoneita laskeutumisharjoituksia varten 24. maaliskuuta. Se osallistui koulutuksen aikana myös sukellusveneiden metsästykseen. Alus liitettiin Kotilaivastoon 8. kesäkuuta ja alus teki 27. heinäkuuta yhdessä "HMS Illustriousin" kanssa purjehduksen Norjan rannikolle. Operaation (operaatio Governor) tehtävänä oli harhauttaa saksalaisia esittämällä maihinnousuvalmisteluja Norjaan, jotta Sisilian maihinnousuvalmistelut pysyisivät salassa..
Alus oli 5. elokuuta "Illustriousin" kanssa sukellusveneiden torjunnassa luoteisen reitin alaisuudessa, millä tuettiin läntisen reitin saattaja- ja tukiryhmien käymää taistelua. Alus määrättiin kevyenä lentotukialuksena tukemaan Salernon maihinnousua operaatio Avalanchea ja se liitettiin amiraali Philip Vianin komentamaan Force V:hen, johon kuuluivat lisäksi saattuetukialukset "HMS Attacker", "HMS Battler", "HMS Hunter" ja "HMS Stalker". Osaston piti olla alueella vain kaksi päivää, mutta maajoukkojen komentajan pyynnöstä se venytettiin viisi päiväiseksi. Operaatiosta vapauduttuaan alus palasi varsinaiseen tehtäväänsä eli täydennys- ja korjaustehtäviin, lentokoneiden korjaukseen ja siirtoon, laivaston varmistukseen ja tukemiseen. Lokakuussa alus palasi operaatiosta vapauduttuaan Scapa Flow'hun.


title: HMS Unicorn (I72)

text: "HMS Unicorn" määrättiin Itäiseen laivastoon ja se lähti 30. joulukuuta Trincomaleehen Ceylonille yhdessä "HMS Queen Elizabethin", "HMS Valiantin", "HMS Renownin", "HMS Illustriousin" sekä niitä suojanneiden Kotilaivaston hävittäjien ja fregattien kanssa. Osasto matkasi Välimeren poikki Aleksandriaan, jossa 12. tammikuuta 1944 fregatit jättivät osaston. Alus saapui 30. tammikuuta osaston mukana Trincomaleehen liittyen Itäiseen laivastoon. Alus joutui aluksi lentotukialuksena korvaamaan "HMS Victorious", joka ei ollut saapunut vielä toiminta-alueelle. Tämän jälkeen alus palveli tukitehtävissä perustaen huoltotukikohtia ja kuljettaen lentokoneita täydennyksiksi. Marraskuussa alus määrättiin Brittiläiseen Tyynenmeren laivastoon.


title: HMS Unicorn (I72)

text: Alus aloitti joulukuussa matkan Fremantleen, jossa se määrättiin erityistehtävään. Alus suojasi 14. tammikuuta 1945 Gloucesterin herttuaa, joka oli määrätty alueen kenraalikuvernööriksi, kuljettaneen matkustaja-aluksen Fremantlesta Sydneyyn yhdessä "HMS Suffolkin", "HMS Ulsterin", "HMAS Quiberonin" ja "HMAS Quickmatchin" kanssa. Sydneyyn saavuttuaan alus aloitti 20. tammikuuta 1945 valmistautumisen uuteen tehtäväänsä.


title: HMS Unicorn (I72)

text: Alus liittyi laivaston huolto-osastoon () Task Force 112:een (TF112) korjaamaan ja kuljettamaan lentokoneita tukeakseen laivaston lentotukialusten ilmaoperaatioita. Alus siirtyi Amiraliteettisaarille Manukseen huolto-osaston mukana. Se saapui 16. helmikuuta Momoteen. Brittiläisen Tyynenmeren laivaston taisteluosat (Task Force 57, TF57) saapuivat 15. maaliskuuta alueella liitettynä Yhdysvaltain 5. laivastoon.


title: HMS Unicorn (I72)

text: Alus viipyi huolto-osaston mukana Manuksessa laivaston iskiessa Sakishima Gunton lentokentille osana Okinawan taisteluita. Se siirrettiin huhtikuun lopulla Leyteen, jonne laivasto oli saapunut lepoon, korjaamaan lentokoneita. Toukokuussa alus palasi Manukseen laivaston palatessa Sakishima Gunton operaatioalueelle. Kesäkuussa alus siirtyi Sydneyyn valmistautuakseen suunniteltuihin operaatioihin Japanin pääsaarille.


title: HMS Unicorn (I72)

text: Alus lähti Sydneystä 24. kesäkuuta paluumatkalle Manukseen korjaamaan lentokoneita laivaston hyökätessä Japaniin. Heinä-elokuussa korjaus- ja huoltotoiminta jatkui Manuksessa.


title: HMS Unicorn (I72)

text:
Sotatoimien päätyttyä Japanin antaudutta alus jäi alueelle. TF112 lakkautettiin, mutta "HMS Unicorn" jatkoi laivaston lentotoiminnan tukemista sekä kuljetti kotiutettavaa henkilöstöä Japanista. Joulukuussa 1945 alus määrättiin palaamaan Britteinsaarille ja se saapui 16. tammikuuta 1946 Devonportiin, missä se poistettiin palveluksesta ja sen varastot tyhjennettiin ennen reserviin siirtoa
Alus palasi palvelukseen 1949 Kauko-Idän asemalle Singaporeen, jonne se saapui lokakuussa kuljettaen lentokoneita. Aluksen oli tarkoitus palata kotimaahan syyskuussa 1950, mutta kesäkuussa puhkesi Korean sota ja alus jäi alueelle vuoteen 1953 saakka.


title: HMS Unicorn (I72)

text: "HMS Unicorn" siirrettiin reserviin maaliskuussa 1957 ja poistettiin palveluksesta 1958. Alus siirrettiin poistolistalle ja myytiin romutettavaksi. Alus purettiin Dalmuirilla Troonissa 1959.


title: Born in the U.S.A. (täsmennyssivu)

text: Born in the U.S.A. voi tarkoittaa seuraavia:


title: Alfred Enoch

text: Alfred Enoch (s. 2. joulukuuta 1988) on brittiläinen näyttelijä. Hänen tunnetuimpia roolejaan ovat Dean Thomas "Harry Potter" -elokuvasarjassa ja Wes Gibbins televisiosarjassa "How to Get Away with Murder".


title: Alfred Enoch

text: Enoch on näyttelijä William Russellin poika.


title: Suomen humanistiliitto

text: Suomen humanistiliitto on suomalaisten humanistien järjestö. Humanistiliitto haluaa edistää vapaata keskustelua ja todellisuus- ja arvokäsitysten pohdintaa. Liitto pyrkii tuomaan keskustelussa esiin uskontokuntiin sitoutumattomien kannan sekä edistämään vakaumusten tasa-arvoa ja humanistisia juhlatapoja.


title: Suomen humanistiliitto

text: Suomen humanistiliitto on Kansainvälisen humanistisen ja eettisen liiton jäsen. Suomen humanistiyhdistys perustettiin Helsingissä 1968. Liitoksi järjestö muuttui 1987.


title: Suomen humanistiliitto

text: Humanistiliitto järjestää vuosittain Humanismin päivät. Päivät käsittelevät ajankohtaisia aiheita humanistisen elämänkäsityksen näkökulmasta. Liitolla on paikallisyhdistyksiä, jotka järjestävät muun muassa keskustelutilaisuuksia. Humanistiliitto esittää yhteiskunnallisia kannanottoja ja pyrkii vaikuttamaan lainsäädäntöön yhteiskuntaa ja uskontoa koskevissa kysymyksissä.


title: Suomen humanistiliitto

text: Etenkin Helsingin seudulla muutamat henkilöt alkoivat 1950-luvulla kokoontua pieniin keskusteluryhmiin, joihin kuului vanhemman polven vapaa-ajattelijoita ja muun muassa nuoria juristeja, lääkäreitä ja luonnontutkijoita. Puheiden perusteella pienryhmät saivat tietoa toisistaan. 1960-luvun alussa alettiin kokoontua vakinaisemmin. Innoittajana oli ennen kaikkea Väinö Voipio, jossain määrin myös Yrjö Kallinen. Tapaamispaikkana oli Vanhan ylioppilastalon Karhu-kabinetti, jossa pidettiin alustuksia sovituista aiheista.


title: Suomen humanistiliitto

text: Humanistien ryhmä otti kantaa pakolliseen uskonnonopetukseen kouluissa kirjoittaen asian muutostarpeesta eduskunnalle osoitetun vetoomuksen. Ryhmän ulkopuolelta hankittiin allekirjoittajiksi viitisenkymmentä tunnettua henkilöä, muun muassa Göran von Bonsdorff, Antti Eskola, Jorma Etto, Urpo Harva, Pertti Hemánus, Yrjö Kallinen, Yrjö Koivukari, Sven Krohn, Kari Lagerspetz, Timo K. Mukka, Kullervo Rainio, Paavo Rintala, Arvo Salo ja Klaus Vala.


title: Suomen humanistiliitto

text: Muutamat aktiivit olivat yhteydessä IHEU:n päämajaan ja neuvottelivat vakinaisen yhdistyksen perustamisesta. Ohjeita saatiin myös 1956 Norjaan perustetulta Human-Etisk Förbundilta. Suomen humanistiyhdistys perustettiin 28.4.1968 Helsingin yliopiston pienessä juhlasalissa yli sadan henkilön läsnä ollessa. Koollekutsujia olivat muiden muassa puheenjohtaja Matti Luoma, Gun Hemming (myöhemmin Gun Väyrynen), Mårten Ringbom, Kalevi Suomela, Jorma Taarna ja Jussi Pikkusaari.


title: Suomen humanistiliitto

text: Säännöissä toiminnan tarkoitukseksi määriteltiin kulttuuripoliittisten ja yleisten yhteiskunnallisten kysymysten ratkaiseminen kriittisen humanistisen asennoitumisen pohjalta. Yhdistyksen piti lisäksi edistää ihmiskunnan yhteisetuja sekä suojella ajatuksen vapautta ja yksilön loukkaamattomuutta antamatta etusijaa millekään poliittiselle puolueelle tai uskontokunnalle tai suosimatta mitään autoritaarista aatetta. Pian rekisteröimisen jälkeen yhdistys hyväksyttiin ulkojäseneksi Kansainväliseen humanistiseen ja eettiseen liittoon.


title: Suomen humanistiliitto

text: 1970-luvun lopulle saakka yhdistyksen toiminta rajoittui muutamiin pääkaupungissa vuosittain järjestettyihin keskustelutilaisuuksiin ja monistettujen kirjeiden lähettämiseen. Jäsenmäärä ei noussut edes neljäänkymmeneen. Yhdistys suomensi vuonna 1973 julkistetun "Humanistinen manifesti II:n" mutta ei saanut levitettyä yleisten tiedotusvälineiden kautta sisältöä laajempaan tietoisuuteen.


title: Suomen humanistiliitto

text: Tilanne alkoi muuttua vuodesta 1982 lähtien osaksi uuden puheenjohtajan Jussi Pikkusaaren toiminnan ansiosta. Yhdistyksen johtokunta alkoi järjestää vuosittain kaikille avoimia Humanismin päiviä, joille hankittiin aiheiden alustajiksi niihin perehtyneitä henkilöitä. Vuonna 1985 jäseniä oli 94 ja kaksi vuotta myöhemmin 163.


title: Suomen humanistiliitto

text: Vuonna 1987 Suomen Humanistiyhdistys muuttui Helsingin humanistiyhdistykseksi, ja yhdessä muutaman muun paikallistason humanistiyhdistyksen kanssa yhdistykset perustivat Suomen humanistiliiton. Liiton puheenjohtajina ovat toimineet muun muassa Jussi Pikkusaari (1982–1992) ja Pekka Elo (1999–2013).


title: Suomen humanistiliitto

text: Humanistiliiton periaateohjelmassa todetaan, että jokaisella on oikeus ajatuksenvapauteen. Ohjelman mukaan humanistiliitto vaatii avointa keskustelua ja perusteltua päätöksentekoa yhteiskunnassa. Se haluaa edistää arvovalloista vapaata ajattelua ja uskonnoista riippumatonta etiikkaa. Liiton mielestä tutkimukseen perustuva käsitys todellisuudesta ja siihen pohjautuva humanistinen aate voi antaa ihmiselle mahdollisuuden omavastuiseen elämään.


title: Suomen humanistiliitto

text: Pyrkimys tietoon ja valistukseen ovat liiton mukaan sen toiminnan keskeisiä tavoitteita. Ihminen ja luonto muodostavat kokonaisuuden. Kaikkeuden toiminnan selvittämisessä tiede tarjoaa parhaat menettelytavat.


title: Suomen humanistiliitto

text: Moraali on ihmisen oma luomus, joka syntyy ja kehittyy yksilön ja yhteisön keskinäisessä vuorovaikutuksessa. Jokainen yksilö on vastuussa toiminnastaan itselleen ja muille. Ihminen voi muodostaa moraalinsa järkiperäisesti ja jaetusta kokemuksesta oppien.


title: Suomen humanistiliitto

text: Jokaiselle on taattava yhtäläiset ihmisoikeudet ja tasa-arvoiset elämisen edellytykset. Ihmisen ja luonnon säilyminen vaatii luonnonvarojen kulutuksen ja ympäristön kuormituksen vähentämistä. Humanistiliitto haluaa toimia kykyjensä mukaan rauhan palauttamiseksi ja ylläpitämiseksi kaikkialla maailmassa.


title: Suomen humanistiliitto

text: Valtion tulee suhtautua tasapuolisesti erilaisiin uskontoihin ja muihin elämänkäsityksiin. Julkisen vallan on oltava niiden suhteen puolueeton. Mitään uskontoa tai muuta aatteellista käsitystä ei saa asettaa erityisasemaan suhteessa valtioon. Kirkon ja valtion ero on toteutettava täysin.


title: Suomen humanistiliitto

text: Humanistiliiton lehti "Humanisti" on ilmestyi vuosina 1989–2015. Muihin liiton julkaisuihin kuuluvat muun muassa kirjat "Humanistin juhlat" (1996), keskustelukirja "Humanistin maailman etiikka" (1997) ja artikkelikokoelma "Kansanhumanismin ABC" (1998).


title: Suomen humanistiliitto

text: Liitto toimii yhteistyössä vuonna 1999 perustetun Prometheus-seremoniat Oy:n kanssa, joka tarjoaa palveluita uskonnottomiin juhliin. Liitto on humanistiseen aatteeseen perustuvia aikuistumisleirejä vuodesta 1990 järjestäneen Prometheus-leirin tuen yhteisöjäsen.


title: Suomen humanistiliitto

text: Kesällä 2009 humanistiliitto osallistui yhdessä Vapaa-ajattelijain liiton kanssa kansainväliseen ateistien bussikampanjaan "Jumalaa tuskin on olemassa" -mainoksilla.


title: Suomen humanistiliitto

text: Järjestö on luovuttanut Humanismin päivillä humanistisen kunniamaininnan humanistisen elämänkatsomuksen toteuttamisesta. Palkittu on valittu vuoden humanistiksi. Palkinnon saajia ovat:Liiton puheenjohtajina ovat toimineet:


title: Duda

text: Sérgio Paulo Barbosa Valente eli Duda (s. 27. kesäkuuta 1980 Porto, Portugali) on portugalilainen jalkapalloilija, pelipaikaltaan vasen laitalinkki.


title: Duda

text: Duda pelasi uransa alussa Vitória Guimarãesin juniorijoukkueessa, mutta ei ole toistaiseksi ikinä pelannut seuran edustusjoukkueessa. Vitóriasta hänet myytiin espanjalaiseen Cádiziin, joka pelasin silloin maan kolmanneksi korkeimmalla sarjatasolla. Vuonna 2001, Duda siirtyi pääsarjassa pelanneeseen Málagaan. Kaudeksi 2002–2003 hänet lainattiin Levanteen. Kahtena seuraavana kautena Málaga sijoittui pääsarjassa sijalle 10.


title: Duda

text: Kauden 2005–2006 jälkeen Málagan pudottua pääsarjasta Duda siirtyi Sevillaan. Kahden Sevillassa pelatun kauden jälkeen, Dudan jäätyä vähälle peliajalle, hän siirtyi vuoden lainasopimuksella takaisin pääsarjaan nousseeseen Málagaan.


title: Duda

text: Vuonna 2007 Duda teki ensiesiintymisensä Portugalin maajoukkueessa. 20. elokuuta 2008 Färsaaria vastaan käydyssä ystävyysottelussa Duda teki ensimmäisen maalinsa maajoukkueessa.


title: Jesse Stone: Stone Cold

text: Jesse Stone: Stone Cold (televisioesityksessä Jesse Stone: Videokameramurhaajat) on Tom Selleckin tähdittämä televisioelokuva vuodelta 2005. Se on ensimmäinen Jesse Stone -elokuva, jota ovat seuranneet (2006), (2006), (2007), (2009), (2010), (2011) ja (2012).


title: Jesse Stone: Stone Cold

text: Jesse Stone on Los Angelesin entinen murhatutkija, joka jättää vaimonsa ja entisen työnsä taakseen ja aloittaa poliisipäällikön toimen pienessä kalastajakylässä Massachusettsissa. Hän miettii, onko hänen elämällään sisältöä ja juo paljon viskiä, kunnes tapahtuu murha ja raiskaus, jotka hän aikoo selvittää.


title: Misha Collins

text: Misha Collins (oik. Misha Dmitri Tippens Krushnic, s. 20. elokuuta 1974 Boston, Massachusetts, Yhdysvallat) on yhdysvaltalainen näyttelijä ja tuottaja. Collins on esiintynyt muun muassa Castiel-enkelinä televisiosarjassa "Supernatural".


title: Misha Collins

text: Käytyään Greenfieldin keskuskoulua Collins valmistui Northfield Mount Hermonista vuonna 1992. Seuraavana vuonna Collins keskittyi puolivuotiseen työhön National Public Radion päämajassa, minkä jälkeen Collins lähti opiskelemaan Chicagon yliopistoon, jossa hän opiskeli yhteiskuntateoriaa. Yliopistoaikanaan Collins otti vuoden vapaata ja lähti Nepaliin ja Tiibetiin viettäen useita kuukausia munkkiluostarissa.


title: Misha Collins

text: Vuonna 2002 Collins nai kouluaikaisen rakkautensa, Victoria Vantochin. Pariskunta sai ensimmäisen lapsensa, West Anaximander Collinsin 23. syyskuuta 2010. Toinen lapsi, Maison Marie Collins, syntyi 25. syyskuuta 2012.


title: Doupeimmat Jumala seivaa

text: Doupeimmat Jumala seivaa on rap-artisti Ruudolfin ensimmäinen studioalbumi. Albumin julkaisi Monsp Records, ja se julkaistiin marraskuussa 2004. Albumi julkaistiin vinyyliversiona 7. marraskuuta 2014.


title: Doupeimmat Jumala seivaa

text: Albumi sai hyvän vastaanoton ilmestyessään ja se toi Ruudolfin suuren yleisön tietoisuuteen. Sue-lehti valitsi albumin vuoden parhaaksi kotimaiseksi albumiksi vuonna 2004 (levy jakoi ykkössijan Mokoman "Tämän maailman ruhtinaan hovi" -levyn kanssa).


title: Doupeimmat Jumala seivaa

text: Albumin kymmenestä kappaleesta yhdeksän on tuottanut Ruudolf itse ja "Whottsdadiliyooo" -kappaleen Karri Koira. Albumilla vierailee Kemmuru-yhtyeestä tuttu Aksim nimellä "Blaksim" ja Karri Koira nimellä "Ice Dog".


title: Coone

text: Coone (s. 30. toukokuuta 1983) on belgialainen dj, joka soittaa hardstyle tanssimusiikkia. Hän aloitti uransa vuonna 1998. Coone on ollut aktiivisena yli kymmenen vuotta. Hänen esiintymisensä Reverze:ssä vuonna 2006 oli menestys ja antoi puhtia Coonen uralle. Ensimmäinen sooloalbumi My Dirty Workz julkaistiin helmikuussa 2008.


title: Baltian liiga

text: Baltian liiga (Baltic Basketball League) on Baltian maiden välinen koripallosarja. Kaudella 2015–2016 mukana on myös joukkue Kazakstanista. Sarjassa on pelannut joukkueita myös Suomesta (Tampereen Pyrintö), Venäjältä ja Ruotsista.


title: Tuomo Laukkanen

text: Tuomo Laukkanen (s. 6. elokuuta 1984 Jyväskylä) on suomalainen jääkiekkoilija, joka siirtyi kaudeksi 2012–2013 Suomi-sarjan KeuPa HT:hen. Hän osaa pelata sekä keskellä että laidassa. Monipuolinen Laukkanen on suhteellisen hyvä kiekollisena, mutta osaa pelata myös rikkovassa roolissa.


title: Tuomo Laukkanen

text: Laukkanen on JYPin kasvatti. Hän kuului A-juniorina joukkueensa runkopelaajiin. Kaudella 2003–2004 Laukkanen teki tehot 14+15=29, joilla hän jakoi JYP A-nuorten sisäisen pistepörssin voiton Jouni Virpiön kanssa. Samalla kaudella Laukkanen teki myös SM-liigadebyyttinsä. Hän pelasi kevätkaudella 2004 kymmenen ottelua ilman tehopisteitä, mutta jäähyminuutteja tuli kymmenen. Laukkanen pelasi kauden aikana myös kaksi Mestis-ottelua alle 20-vuotiaiden maajoukkueessa. Kesäkuussa 2004 hän teki vuoden mittaisen jatkosopimuksen JYPin kanssa. Laukkanen kuitenkin loukkasi ranteensa jo loppukesästä, jonka takia hän pelasi kaudella 2004–2005 vain seitsemän runkosarjaottelua A-nuorten runkosarjassa, kun Laukkanen palasi kaukaloihin kauden lopulla.


title: Tuomo Laukkanen

text: Toukokuussa 2005 Laukkanen teki sopimuksen Mestis-joukkue Kajaanin Hokin kanssa. Hän kävi armeijan Kajaanissa. Laukkanen teki toukokuussa 2006 jatkosopimuksen Hokin kanssa kaudeksi 2006–2007. Hän voitti keväällä 2007 Mestiksen mestaruuden. Hokissa nelosketjun mieheksi jäänyt Laukkanen palasi kaudeksi 2007–2008 kotikaupunkiinsa Jyväskylään ja siirtyi sarjatasoa alemmas Suomi-sarjajoukkue D-Kiekon riveihin. Hän oli tehoilla 21+20=41 joukkueen kolmanneksi paras pistemies Timo-Pekka Heikkisen ja Pirkka Lahtisen jälkeen. Keväällä 2008 Laukkanen oli nostamassa D-Kiekkoa takaisin Mestikseen kuuden vuoden tauon jälkeen (D-Kiekko pelasi Mestiksessä nimellä Diskos vuosina 2000–2002). Joukkueen tilille perustettiin D Team, josta tuli JYPin farmijoukkue.


title: Tuomo Laukkanen

text: Laukkanen jatkoi kaudella 2008–2009 D Teamissa, mutta hän haki monen muun pelaajan tavoin pelipaikkaa try-outin kautta heinäkuussa 2008. Kuukautta myöhemmin Laukkanen sai sopimuksen. Hän teki Mestiksen runkosarjassa 32 ottelussa tehot 8+20=28, joilla Laukkanen oli D Teamin toiseksi paras pistemies Timo-Pekka Heikkisen jälkeen. Hän pelasi myös kymmenen ottelua SM-liigaa JYPin riveissä tehoin 1+1=2. Maaliskuussa 2003 Laukkanen teki D Teamin kanssa kolmivuotisen jatkosopimuksen.


title: Tuomo Laukkanen

text: Kaudella 2009–2010 Laukkanen voitti D Teamin sisäisen pistepörssin tehoilla 11+23=35. Hän pelasi kauden aikana myös kuusi SM-liigaottelua Porin Ässien joukkueessa. D Team vuokrasi Laukkasen Ässiin marraskuun 2009 lopulla joulutaukoon asti kestävällä sopimuksella. Ässät kärsivät tuolloin sentteripulasta. Laukkanen teki kuudessa ottelussaan yhden maalin. Hän voitti D Teamissa Mestiksen hopeaa keväällä 2010. Seuraavalla kaudella Laukkanen oli D Teamissa ottamassa Mestiksen pronssia. Kauden jälkeen hän teki sopimuksen Mestiksen KooKoon kanssa.


title: Colossus-luokka (lentotukialus)

text: Colossus-luokka oli toisen maailmansodan aikana tilattu Britannian Kuninkaallisen laivaston tukialusluokka, johon kuului alun perin kuusitoista lentotukialusta. Aluksista kuitenkin kuusi siirrettiin Majestic-luokkaan (eli parannettuun Colossus-luokkaan). Luokan alukset valmistuivat vasta sodan lopulla.


title: Colossus-luokka (lentotukialus)

text: Kaikki Britannian telakat olivat täystyöllistettyjä vuoden 1941 lopulla, mutta sotatoimet osoittivat sodan laajenevan kaikille mantereilla ja tukialusten tarpeen kasvavan. Saattuetukialukset olisivat olleet mahdollisuus, mutta niiden hitaus ja pieni konekapasiteetti eivät olleet riittäviä laivasto-osaston mukana toimimiseen. Tarpeen osoittivat Välimeren tapahtumat sekä Force Z:n tuhoutuminen Intian valtamerellä. Toisena mahdollisuutena nähtiin käytöstä poistettujen alusten muuttaminen tukialuksiksi, ja parhaana kandidaattina pidettiin "HMS Vindictiveä". Tästä kuitenkin luovuttiin, ja päädyttiin suunnittelemaan kohtuuhintaista uutta tukialusluokkaa.


title: Colossus-luokka (lentotukialus)

text: Luokan alusten tuli olla mahdollista valmistua kahdessa vuodessa, ja niiden tuli kyetä operoimaan joko Supermarine Seafire tai Hawker Sea Hurricane -hävittäjillä, minkä vuoksi niille tuli rakentaa pidempi lentokansi, mikä aiheutti pienen viiveen valmistumisaikatauluihin. Colossus-luokka oli selvästi kevyempi kuin edeltäneet "HMS Unicorn" tai suuret laivastolentotukialukset, mutta niissä on havaittavissa Illustrious-luokan alusten ratkaisuja pienemmässä mittakaavassa. Alusten lentokansi oli 690 × 80 jalkaa, ja niille oli asennettu katapultti, jolla voi lähettää ilmaan 14 000 paunan lentokoneen 66 solmun nopeudella.


title: Colossus-luokka (lentotukialus)

text: Aluksilla oli kaksi 45 × 35 jalan hissiä, joilla kyettiin nostamaan hangaarista kannelle 15 000 paunaa. Aluksilla oli ainoastaan yksi hangaari, jonka lattia oli 445 × 52 jalkaa ja korkeus 17,5 jalkaa. Polttoainetta oli 37 lentokoneelle 98 600 gallonaa.


title: Colossus-luokka (lentotukialus)

text: Aluksilta puuttui panssarointi ja ilmatorjunta-aseistus oli rajoitettu ainoastaan keveään aseistukseen: kuusi neliputkista kaksinaulaista pompom-tykkiä, yksitoista neliputkista ja kahdeksan kaksiputkista 20 millimetrin ilmatorjuntatykkiä, mikä johtui neliputkisten tykkien hankinnan vaikeudesta.


title: Colossus-luokka (lentotukialus)

text: Luokan alusten ilmatorjunta-aseistus vaihteli yllä olevasta runsaasti. Viimeisiin aluksiin asennettiin 17 yksiputkista ja kaksiputkista 40 millimetrin Boforsin ilmatorjuntatykkiä.


title: Colossus-luokka (lentotukialus)

text: Tulenjohtojärjestelminä oli yleensä tyypin 79/281 tutkat, mutta "HMS Oceanille" asennettiin yhdysvaltalainen SM-1-tutka.


title: Colossus-luokka (lentotukialus)

text: Alusten voimanlähteenä oli niin kutsuttu muokattu risteilijävarustus ja kattilat, ja niiden vaatimat tilat olivat jonossa peräkkäin. Tämä mahdollisti paremman osumasietoisuuden.


title: Colossus-luokka (lentotukialus)

text: Luokan aluksista muutettiin jo rakennusvaiheessa huoltotukialuksiksi "HMS Perseus" (ex- "HMS Edgar") ja "HMS Pioneer" (ex-"HMS Mars"). Samoin monet aluksista siirtyivät muiden maiden hallintaan sodan päätyttyä.


title: Colossus-luokka (lentotukialus)

text: "HMS Colossus" myytiin Ranskaan 1946 ja nimettiin "FS Arromanchesiksi". "HMS Venerable" myytiin Alankomaille 1948 ja nimettiin "Hr. Ms. Karel Doormaniksi". "HMS Vengeance" oli lainassa Australialla 1952-1955, ja alus myytiin 1956 Brasilialle ja nimettiin "NAeL Minas Geraisiksi". "HMS Warrior" oli lainassa Kanadalla 1946-1948, ja alus myytiin 1958 Argentiinalle ja nimettiin "ARA Independenciaksi".


title: Markus Poukkula

text: Markus Poukkula (s. 24. syyskuuta 1988 Raahe) on suomalainen jääkiekkoilija, joka pelaa Saksan DEL-liigan Schwenninger Wild Wingsissa. Hän on pelipaikaltaan vasen laitahyökkääjä.


title: Markus Poukkula

text: Raahesta kotoisin oleva Poukkula on paikallisen Teräs-Kiekon kasvatti. Hän pelasi juniorina myös Ylivieskan Jääkarhuissa, josta Poukkula siirtyi B-juniori-ikäisenä JYPiin tutun valmentajan, Marko Rahikaisen perässä. Hän nousi kaudella 2005–2006 JYPin B-nuorista A-nuoriin, joissa Poukkula voitti Suomenmestaruuden keväällä 2006. Kaudella 2007–2008 hän voitti tehoilla 19+27=46 joukkueen sisäisen pistepörssin ja sijoittui koko A-nuorten SM-liigan runkosarjan pistepörssissä kahdeksanneksi. Maalipörssissä Poukkula oli kymmenes joukkuetoverinsa Jussi Nättisen kanssa ja syöttöpörssissä yhdeksänneksi Ilveksen Pasi Tuomisen kanssa. Hän voitti SM-pronssia keväällä 2008.


title: Markus Poukkula

text: Kaudeksi 2008–2009 Poukkula siirtyi Mestikseen ja JYPin uuteen farmijoukkueeseen, D Teamiin. Hän pelasi kauden aikana myös kolmen ottelun lainalla Mikkelin Jukureissa ja nousi kauden aikana myös JYPin SM-liigajoukkueeseen. Poukkula teki liigauransa avausmaalin 14. helmikuuta 2009 vieraissa Porin Ässiä vastaan. Hän pelasi kauden aikana SM-liigassa yhteensä yhdeksän runkosarja- ja 11 playoff-ottelua tehden kolme maalia. Poukkula voitti Suomenmestaruuden keväällä 2009.


title: Markus Poukkula

text: Poukkula teki D Teamin kanssa kolmivuotisen jatkosopimuksen maaliskuussa 2009. Hän pelasi joukkueessa lähes koko kauden 2009–2010 ja voitti Mestis-hopeaa keväällä 2010. JYPissä Poukkula pelasi viisi runkosarjaottelua tehopistein 1+1=2. Kaudella 2010–2011 hän pelasi kolme ottelua JYPissä ja 17 D Teamissa, kunnes Poukkula vuokrattiin marraskuussa 2010 Saimaan Palloon joulutaukoon kestäneellä vuokrasopimuksella. Hän palasi sen jälkeen Jyväskylään. Poukkula teki JYPissä ja SaiPassa kauden aikana yhteensä 21 runkosarjaottelussa kaksi maalia.


title: Markus Poukkula

text: Toukokuussa 2011 Poukkula siirtyi yksivuotisella sopimuksella Mikkelin Jukureihin. Hän oli kaudella 2011–2012 15 osumallaan joukkueen kolmanneksi paras maalintekijä Iiro Memosen kanssa ja he jakoivat Mestiksen maalipörssin kymmenennen sijan TuTon Antti Virtasen ja Ville-Vesa Vainiolan kanssa. Kaudeksi 2012–2013 Poukkula palasi vuoden mittaisella sopimuksella SaiPaan. Hän pelasi ensimmäisen kokonaisen kautensa SM-liigassa tehden 53 runkosarjaottelussa tehot 6+4=10 ja kolmessa playoff-ottelussa tehot 2+1=3. Poukkula teki liigauransa kaksi ensimmäistä playoff-maaliaan hyvään saumaan, sillä hänen toinen osumansa ratkaisi SaiPalle 2-3-vierasvoiton jatkoajalla "Villi kortti" -kierroksen ensimmäisessä ottelussa 14. maaliskuuta 2013 Helsingin IFK:ta vastaan. Poukkula palkittiin ottelun "Ilta-Sanomien" kolmen tähden tähtipelaajana.


title: Markus Poukkula

text: Elokuussa 2013 Poukkula palasi koeajalle JYPiin. Hän sai syyskuussa 1+1-vuotisen sopimuksen joukkueeseen. Poukkula esiintyi kaudella 2013–2014 varsin pirteästi ja sai vastuuta myös kärkiketjuissa, mutta loukkaantuminen kuitenkin pilasi hänen nosteensa. Poukkula voitti kauden aikana JYPissä European Trophyn mestaruuden. Huhtikuussa 2014 joukkue käytti hänen sopimuksessaan olleen option ja teki Poukkulan kanssa vuoden mittaisen jatkosopimuksen. Kaudella 2014–2015 hän teki SM-liigan yhden kauden piste-ennätyksensä tehoilla 5+9=14. Poukkula voitti kauden päätteeksi SM-pronssia.